Avis juridique important

|

32002L0094

Οδηγία 2002/94/ΕΚ της Επιτροπής, της 9ης Δεκεμβρίου 2002, για την θέσπιση λεπτομερών κανόνων εφαρμογής ορισμένων διατάξεων της οδηγίας 76/308/EΟΚ του Συμβουλίου, για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα

Επίσημη Εφημερίδα αριθ. L 337 της 13/12/2002 σ. 0041 - 0054

Οδηγία 2002/94/ΕΚ της Επιτροπήςτης 9ης Δεκεμβρίου 2002για την θέσπιση λεπτομερών κανόνων εφαρμογής ορισμένων διατάξεων της οδηγίας 76/308/EΟΚ του Συμβουλίου, για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτραΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/308/EOK του Συμβουλίου, της 15ης Μαρτίου 1976, για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα(1), όπως τροποποιήθηκε από την οδηγία 2001/44/ΕΚ(2), και ιδίως το άρθρο 22,Εκτιμώντας τα ακόλουθα:(1) Το σύστημα της αμοιβαίας συνδρομής μεταξύ των αρμόδιων αρχών των κρατών μελών, όπως αναφέρεται στην οδηγία 76/308/ΕΟΚ, τροποποιήθηκε όσον αφορά τις πληροφορίες που πρέπει να παρέχονται στην αιτούσα αρχή, την κοινοποίηση στον παραλήπτη σχετικά με τα μέσα και τις αποφάσεις που πρόκειται να εφαρμοστούν, τη λήψη των συντηρητικών μέτρων και την είσπραξη από την αρμόδια αρχή των απαιτήσεων εξ ονόματος της αιτούσας αρχής.(2) Ως προς τα θέματα αυτά η οδηγία 77/794/ΕΟΚ της Επιτροπής, της 4ης Νοεμβρίου 1977, σχετικά με τον καθορισμό των λεπτομερειών που είναι αναγκαίες για την εφαρμογή ορισμένων διατάξεων της οδηγίας 76/308/ΕΟΚ, περί αμοιβαίας συνδρομής για την είσπραξη των απαιτήσεων που προκύπτουν από πράξεις που αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και των γεωργικών εισφορών και των δασμών και σχετικά με το φόρο προστιθέμενης αξίας(3), όπως τροποποιήθηκε τελευταία από την οδηγία 86/489/ΕΟΚ(4), θα πρέπει να τροποποιηθεί ανάλογα.(3) Επιπλέον, πρέπει να καταρτιστούν λεπτομερείς κανόνες όσον αφορά τα μέσα με τα οποία θα μπορούν να διαβιβάζονται οι ανακοινώσεις μεταξύ των αρχών.(4) Για λόγους σαφήνειας, θα πρέπει να αντικατασταθεί η οδηγία 77/794/ΕΟΚ.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής είσπραξης,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ΚΕΦΑΛΑΙΟ ΙΓΕΝΙΚΕΣ ΔΙΑΤΑΞΕΙΣΆρθρο 1Η παρούσα οδηγία θεσπίζει τους λεπτομερείς κανόνες για την εφαρμογή του άρθρου 4 παράγραφοι 2 και 4, του άρθρου 5 παράγραφοι 2 και 3, των άρθρων 7, 8, 9, 11, του άρθρου 12 παράγραφοι 1 και 2, του άρθρου 14, του άρθρου 18 παράγραφος 3 και του άρθρου 25 της οδηγίας 76/308/ΕΟΚ.Θεσπίζει επίσης τους λεπτομερείς κανόνες για τη μετατροπή, τη μεταφορά των εισπραχθέντων ποσών, τον προσδιορισμό ενός ελάχιστου ποσού για τις απαιτήσεις που είναι δυνατόν να αποτελέσουν αντικείμενο αιτήσεως για συνδρομή, καθώς και για τα μέσα με τα οποία μπορούν να διαβιβάζονται οι ανακοινώσεις μεταξύ των αρχών.Άρθρο 2Για τους σκοπούς της παρούσας οδηγίας νοείται ως:1. Διαβίβαση "μέσω ηλεκτρονικών μέσων", η διαβίβαση μέσω ηλεκτρονικού εξοπλισμού για την επεξεργασία (συμπεριλαμβανομένης της ψηφιακής συμπίεσης) των δεδομένων με τη χρήση καλωδίων, ασυρμάτου, οπτικών τεχνολογιών ή άλλων ηλεκτρομαγνητικών μέσων.2. Δίκτυο "CCN/CSI", η κοινή πλατφόρμα που στηρίζεται στο Κοινό Δίκτυο Επικοινωνίας (CCN) και στη Διεπαφή Κοινού Συστήματος (CSI), που αναπτύχθηκαν από την Κοινότητα προκειμένου να εξασφαλιστούν οι διαβιβάσεις με ηλεκτρονικά μέσα μεταξύ των αρμόδιων αρχών στον τομέα των τελωνείων και της φορολόγησης.ΚΕΦΑΛΑΙΟ ΙΙΑΙΤΗΣΗ ΠΑΡΟΧΗΣ ΠΛΗΡΟΦΟΡΙΩΝΆρθρο 3Η αίτηση παροχής πληροφοριών που αναφέρεται στο άρθρο 4 της οδηγίας 76/308/ΕΟΚ, διατυπώνεται γραπτώς, σύμφωνα με το υπόδειγμα του παραρτήματος Ι της παρούσας οδηγίας. Σε περίπτωση που η αίτηση δεν μπορεί να αποσταλεί με ηλεκτρονικά μέσα, θα πρέπει να φέρει την επίσημη σφραγίδα της αιτούσας αρχής και να είναι υπογεγραμμένη από υπάλληλο δεόντως εξουσιοδοτημένο για την υποβολή μιας τέτοιας αίτησης.Όταν παρόμοια αίτηση έχει απευθυνθεί σε οποιαδήποτε άλλη αρχή, η αιτούσα αρχή, εφόσον χρειάζεται, αναφέρει στην αίτησή της για παροχή πληροφοριών, το όνομα αυτής της αρχής.Άρθρο 4Η αίτηση πληροφοριών μπορεί να αφορά:1. Τον οφειλέτη.2. Κάθε άλλο πρόσωπο υπόχρεο για την πληρωμή της απαίτησης κατ' εφαρμογή της νομοθεσίας που ισχύει στο κράτος μέλος όπου η αιτούσα αρχή έχει την έδρα της (εφεξής: "το κράτος μέλος της αιτούσας αρχής").3. Οποιοδήποτε τρίτο μέρος που κατέχει περιουσιακά στοιχεία που ανήκουν σε ένα από τα πρόσωπα που αναφέρονται στα σημεία 1 ή 2.Άρθρο 51. Η αρμόδια αρχή γνωστοποιεί γραπτώς τη λήψη της αίτησης πληροφοριών εντός της συντομότερης δυνατής προθεσμίας και, οπωσδήποτε, εντός επτά ημερών από την ημέρα της λήψης αυτής.2. Αμέσως μετά τη λήψη της αίτησης η αρμόδια αρχή καλεί, εφόσον χρειάζεται, την αιτούσα αρχή να παράσχει οποιαδήποτε αναγκαία συμπληρωματική πληροφορία. Η αιτούσα αρχή παρέχει όλες τις αναγκαίες συμπληρωματικές πληροφορίες στις οποίες έχει κανονικά πρόσβαση.Άρθρο 61. Η αρμόδια αρχή διαβιβάζει στην αιτούσα αρχή τις ζητούμενες πληροφορίες αμέσως μόλις τις λάβει.2. Στην περίπτωση κατά την οποία όλες ή μέρος των ζητουμένων πληροφοριών, ανάλογα με τη συγκεκριμένη περίπτωση, δεν είναι δυνατό να ληφθούν εντός εύλογης προθεσμίας, η αρμόδια αρχή πληροφορεί σχετικά την αιτούσα αρχή, αναφέροντας τους λόγους.Οπωσδήποτε, κατά τη λήξη της προθεσμίας των έξι μηνών από την ημερομηνία γνωστοποίησης της λήψης της αίτησης, η αρμόδια αρχή πληροφορεί την αιτούσα αρχή για το αποτέλεσμα των ερευνών που πραγματοποίησε προκειμένου να λάβει τις ζητούμενες πληροφορίες.Στο πλαίσιο των πληροφοριών που λαμβάνει από την αρμόδια αρχή, η αιτούσα αρχή μπορεί να ζητήσει από την τελευταία να συνεχίσει τις έρευνές της. Η εν λόγω αίτηση υποβάλλεται γραπτώς εντός δύο μηνών από την λήψη της κοινοποίησης του αποτελέσματος των ερευνών που διεξήγαγε η αρμόδια αρχή, και εξετάζεται από αυτή σύμφωνα με τις διατάξεις που εφαρμόζονται στην αρχική αίτηση.Άρθρο 7Όταν η αρμόδια αρχή αποφασίσει να μη δώσει ευνοϊκή συνέχεια στην αίτηση πληροφοριών που της έχει απευθυνθεί, κοινοποιεί γραπτώς στην αιτούσα αρχή τους λόγους που αντίκεινται στην ικανοποίηση της αίτησης και αναφέρεται ρητώς στις διατάξεις του άρθρου 4 της οδηγίας 76/308/ΕΟΚ που επικαλείται. Η κοινοποίηση αυτή πρέπει να γίνεται από την αρμόδια αρχή μόλις λάβει την απόφασή της και, οπωσδήποτε, εντός τριών μηνών από την ημερομηνία γνωστοποίησης της λήψης της αίτησης.Άρθρο 8Η αιτούσα αρχή μπορεί ανά πάσα στιγμή να αποσύρει την αίτηση παροχής πληροφοριών που διαβίβασε στην αρμόδια αρχή. Η σχετική απόφαση διαβιβάζεται γραπτώς.ΚΕΦΑΛΑΙΟ ΙΙΙΑΙΤΗΣΕΙΣ ΚΟΙΝΟΠΟΙΗΣΗΣΆρθρο 9Η αίτηση κοινοποίησης που αναφέρεται στο άρθρο 5 της οδηγίας 76/308/ΕΟΚ υποβάλλεται γραπτώς σε δύο αντίτυπα, σύμφωνα με το υπόδειγμα που παρατίθεται στο παράρτημα II της παρούσας οδηγίας. H εν λόγω αίτηση φέρει την επίσημη σφραγίδα της αιτούσας αρχής και υπογράφεται από υπάλληλο δεόντως εξουσιοδοτημένο να υποβάλλει τέτοιου είδους αίτηση.Στην αίτηση επισυνάπτεται σε δύο αντίτυπα η πράξη ή η απόφαση της οποίας ζητείται κοινοποίηση.Άρθρο 10Η αίτηση κοινοποίησης μπορεί να αφορά κάθε φυσικό ή νομικό πρόσωπο το οποίο, σύμφωνα με την ισχύουσα νομοθεσία στο κράτος μέλος της αιτούσας αρχής, πρέπει να ενημερώνεται για κάθε πράξη ή απόφαση που αφορά το πρόσωπο αυτό.Στο βαθμό που δεν αναγράφεται στην πράξη ή στην απόφαση της οποίας ζητείται κοινοποίηση, η αίτηση κοινοποίησης αναφέρεται στη διαδικασία αμφισβήτησης της απαίτησης ή της είσπραξης, σύμφωνα με την ισχύουσα νομοθεσία του κράτους μέλους της αιτούσας αρχής.Άρθρο 111. Η αιτούσα αρχή δηλώνει εγγράφως την παραλαβή της αίτησης κοινοποίησης το συντομότερο δυνατό, και οπωσδήποτε εντός επτά ημερών από την παραλαβή της.Αμέσως μετά τη λήψη της αίτησης κοινοποίησης, η αρμόδια αρχή λαμβάνει τα αναγκαία μέτρα για να εφαρμόσει την κοινοποίηση αυτή, σύμφωνα με τις νομοθετικές διατάξεις που ισχύουν στο κράτος μέλος στο οποίο έχει την έδρα της.Εάν είναι αναγκαίο, αλλά χωρίς να θίγεται η τελική ημερομηνία της κοινοποίησης που αναφέρεται στην αίτηση κοινοποίησης, η αρμόδια αρχή καλεί την αιτούσα αρχή να παράσχει πρόσθετες πληροφορίες.Η αιτούσα αρχή παρέχει κάθε πρόσθετη πληροφορία στην οποία έχει κανονικά πρόσβαση.Η αρμόδια αρχή, σε οποιαδήποτε περίπτωση, δεν αμφισβητεί την ισχύ της πράξης ή της απόφασης για την οποία ζητείται η κοινοποίηση.2. Η αρμόδια αρχή ενημερώνει την αιτούσα αρχή για την ημερομηνία κοινοποίησης μόλις αυτή πραγματοποιηθεί, επιστρέφοντάς της ένα από τα δύο αντίγραφα της αίτησής της με δεόντως συμπληρωμένο το πιστοποιητικό στην οπίσθια όψη.ΚΕΦΑΛΑΙΟ IVΑΙΤΗΣΕΙΣ ΕΙΣΠΡΑΞΗΣ Ή ΛΗΨΗΣ ΣΥΝΤΗΡΗΤΙΚΩΝ ΜΕΤΡΩΝΆρθρο 121. Η αίτηση είσπραξης ή λήψης συντηρητικών μέτρων, που αναφέρονται αντίστοιχα στα άρθρα 6 και 13 της οδηγίας 76/308/ΕΟΚ, υποβάλλεται γραπτώς, σύμφωνα με το υπόδειγμα του παραρτήματος III της παρούσας οδηγίας.Η αίτηση, η οποία συμπεριλαμβάνει δήλωση ότι πληρούνται οι όροι που θεσπίζει η οδηγία 76/308/ΕΟΚ για την έναρξη της διαδικασίας αμοιβαίας συνδρομής στην συγκεκριμένη περίπτωση, φέρει την επίσημη σφραγίδα της αιτούσας αρχής και υπογράφεται από υπάλληλο δεόντως εξουσιοδοτημένο να υποβάλλει τέτοιου είδους αίτηση.2. Ο εκτελεστός τίτλος επισυνάπτεται στην αίτηση είσπραξης ή λήψης συντηρητικών μέτρων. Δύναται να εκδίδεται ένας τίτλος για περισσότερες απαιτήσεις, εφόσον αφορούν το ένα και το αυτό πρόσωπο.Για την εφαρμογή των άρθρων 13 έως 20 της παρούσας οδηγίας, το σύνολο των απαιτήσεων που αποτελούν αντικείμενο του ίδιου εκτελεστού τίτλου θεωρούνται ότι συνιστούν μια μόνον απαίτηση.Άρθρο 13Η αίτηση είσπραξης ή λήψης συντηρητικών μέτρων μπορεί να αφορά οποιοδήποτε πρόσωπο που αναφέρεται στο άρθρο 4.Άρθρο 141. Σε περίπτωση που το νόμισμα του κράτους μέλους της αρμόδιας αρχής είναι διαφορετικό από το νόμισμα του κράτους μέλους της αιτούσας αρχής, η αιτούσα αρχή αναφέρει τα ποσά της απαίτησης που πρόκειται να εισπραχθούν και στα δύο νομίσματα.2. Η τιμή συναλλάγματος που πρέπει να χρησιμοποιείται για την εφαρμογή της παραγράφου 1, είναι η τελευταία τιμή πώλησης που έχει καταγραφεί στην πλέον αντιπροσωπευτική αγορά/ές συναλλάγματος του κράτους μέλους στο οποίο η αιτούσα αρχή έχει την έδρα της κατά την ημερομηνία υπογραφής της αίτησης είσπραξης.Άρθρο 151. Η αρμόδια αρχή, πρέπει, γραπτώς, το συντομότερο δυνατό και οπωσδήποτε εντός των επτά ημερών από τη λήψη της αίτησης για είσπραξη ή για συντηρητικά μέτρα:α) να γνωστοποιήσει τη λήψη της αίτησης·β) να καλέσει την αιτούσα αρχή να συμπληρώσει την αίτηση, εφόσον δεν περιέχει πληροφορίες ή άλλα στοιχεία που αναφέρονται στο άρθρο 7 της οδηγίας 76/308/ΕΟΚ.Η αιτούσα αρχή παρέχει όλες τις πληροφορίες στις οποίες έχει πρόσβαση.2. Εάν η αρμόδια αρχή δεν πραγματοποιήσει την αναγκαία πράξη εντός της περιόδου των 3 μηνών που προβλέπεται στο άρθρο 8 της οδηγίας 76/308/ΕΟΚ πρέπει, το συντομότερο δυνατό και οπωσδήποτε εντός επτά ημερών από τη λήξη αυτής της περιόδου, να ενημερώσει την αιτούσα αρχή για τους λόγους παράτασης της περιόδου αυτής.Άρθρο 16Στην περίπτωση κατά την οποία όλες ή μέρος των απαιτήσεων δεν μπορούν να εισπραχθούν ή δεν μπορούν να ληφθούν συντηρητικά μέτρα, εντός εύλογου χρονικού διαστήματος όσον αφορά τη συγκεκριμένη περίπτωση, η αρμόδια αρχή πληροφορεί σχετικά την αιτούσα αρχή, αναφέροντας τους σχετικούς λόγους.Το αργότερο κατά το πέρας κάθε εξάμηνης περιόδου από την ημερομηνία γνωστοποίησης της λήψεως της αίτησης, η αρμόδια αρχή ενημερώνει την αιτούσα αρχή σχετικά με την κατάσταση ή το αποτέλεσμα της διαδικασίας για την είσπραξη ή για τη λήψη συντηρητικών μέτρων.Υπό το φως των πληροφοριών που έχει λάβει από την αρμόδια αρχή, η αιτούσα αρχή μπορεί να ζητήσει από την τελευταία να συνεχίσει τη διαδικασία για την είσπραξη ή για τη λήψη συντηρητικών μέτρων. Η εν λόγω αίτηση υποβάλλεται γραπτώς εντός δύο μηνών από την λήψη της κοινοποίησης του αποτελέσματος αυτής της διαδικασίας και εξετάζεται από την αρμόδια αρχή σύμφωνα με τις διατάξεις που προβλέπονται για την αρχική αίτηση.Άρθρο 171. Κάθε αγωγή αμφισβήτησης της απαίτησης ή του τίτλου που επιτρέπει την εκτέλεση της απαίτησης, η οποία ασκείται στο κράτος μέλος της αιτούσας αρχής, κοινοποιείται γραπτώς στην αρμόδια αρχή από την αιτούσα αρχή, αμέσως μόλις αυτή ενημερωθεί σχετικά.2. Εάν οι νομοθετικές, κανονιστικές και διοικητικές ρυθμίσεις που ισχύουν στο κράτος μέλος στο οποίο έχει την έδρα της η αρμόδια αρχή, δεν επιτρέπουν τη λήψη συντηρητικών μέτρων ή την είσπραξη της απαίτησης, σύμφωνα με το δεύτερο εδάφιο του άρθρου 12, παράγραφος 2 της οδηγίας 76/308/ΕΟΚ, η αρμόδια αρχή το κοινοποιεί στην αιτούσα αρχή, το συντομότερο δυνατό, και οπωσδήποτε εντός ενός μηνός από τη λήψη της κοινοποίησης που αναφέρεται στην παράγραφο 1.3. Κάθε μέτρο, το οποίο λαμβάνεται στο κράτος μέλος στο οποίο η αρμόδια αρχή έχει την έδρα της, για επιστροφή εισπραχθέντων ποσών ή για αποζημίωση, σε σχέση με την είσπραξη αμφισβητούμενων απαιτήσεων σύμφωνα με το δεύτερο εδάφιο της παραγράφου 2 του άρθρου 12 της οδηγίας 76/308/ΕΟΚ, κοινοποιείται στην αιτούσα αρχή εγγράφως από την αρμόδια αρχή αμέσως μετά την ενημέρωσή της για την ενέργεια αυτή.Η αρμόδια αρχή επιδιώκει, στο μέτρο του δυνατού, την συμμετοχή της αιτούσας αρχής στις διαδικασίες καθορισμού του προς επιστροφή ποσού και της οφειλόμενης αποζημίωσης. Μετά από αιτιολογημένη αίτηση της αρμόδιας αρχής, η αιτούσα αρχή μεταφέρει τα επιστραφέντα ποσά και την καταβληθείσα αποζημίωση εντός δύο μηνών από την παραλαβή της εν λόγω αίτησης.Άρθρο 181. Αν η αίτηση είσπραξης ή λήψης συντηρητικών μέτρων καθίσταται άκυρη λόγω πληρωμής της απαίτησης ή λόγω ακύρωσής της ή για οποιονδήποτε άλλο λόγο, η αιτούσα αρχή ενημερώνει αμέσως γραπτώς την αρμόδια αρχή, ώστε η τελευταία να σταματήσει οποιαδήποτε ενέργεια έχει αρχίσει.2. Όταν το ποσό της απαίτησης που αποτέλεσε αντικείμενο της αίτησης είσπραξης ή λήψης συντηρητικών μέτρων τροποποιείται για οποιονδήποτε λόγο, η αιτούσα αρχή ενημερώνει αμέσως την αρμόδια αρχή γραπτώς, και εφόσον κριθεί αναγκαίο εκδίδει νέο εκτελεστό τίτλο.3. Αν η τροποποίηση οδηγεί σε μείωση του ποσού της απαίτησης, η αρμόδια αρχή συνεχίζει την ενέργεια την οποία έχει αρχίσει για την είσπραξη ή τη λήψη συντηρητικών μέτρων, αλλά η ενέργεια περιορίζεται στο απλήρωτο ποσό.Εάν, τη στιγμή που η αρμόδια αρχή ενημερώνεται για τη μείωση του ποσού της απαίτησης, ποσό που υπερβαίνει το απλήρωτο ποσό έχει ήδη εισπραχθεί από αυτήν αλλά δεν έχει ακόμα αρχίσει η διαδικασία μεταφοράς που αναφέρεται στο άρθρο 19, η αρμόδια αρχή επιστρέφει το ποσό που έχει πληρωθεί επιπλέον του κανονικού στο πρόσωπο που το δικαιούται.4. Αν η τροποποίηση οδηγεί σε αύξηση του ποσού της απαίτησης, η αιτούσα αρχή απευθύνει το συντομότερο δυνατό, στην αρμόδια αρχή συμπληρωματική αίτηση είσπραξης ή λήψης συντηρητικών μέτρων.Η συμπληρωματική αυτή αίτηση εξετάζεται από την αρμόδια αρχή, στο μέτρο του δυνατού, μαζί με την αρχική αίτηση της αιτούσας αρχής. Όταν, λαμβάνοντας υπόψη την πρόοδο της διαδικασίας, είναι αδύνατη ενοποίηση της συμπληρωματικής αίτησης με την αρχική, η αρμόδια αρχή υποχρεούται να δώσει συνέχεια στην συμπληρωματική αίτηση, μόνο όταν αυτή αφορά ποσό ίσο ή μεγαλύτερο από αυτό που αναφέρεται στο άρθρο 25 παράγραφος 2.5. Για την μετατροπή του τροποποιημένου ποσού της απαίτησης στο νόμισμα του κράτους μέλους στο οποίο η αρμόδια αρχή έχει την έδρα της, η αιτούσα αρχή εφαρμόζει την συναλλαγματική ισοτιμία που χρησιμοποίησε για την αρχική της αίτηση.Άρθρο 19Κάθε εισπραττόμενο από την αρμόδια αρχή ποσό, συμπεριλαμβανομένων, κατά περίπτωση, των τόκων που αναφέρονται στο άρθρο 9 παράγραφος 2 της οδηγίας 76/308/ΕΟΚ, μεταφέρεται στην αιτούσα αρχή στο νόμισμα του κράτους μέλους στο οποίο η αρμόδια αρχή έχει την έδρα της. Η μεταφορά αυτή γίνεται εντός του μηνός που ακολουθεί την ημερομηνία πραγματοποίησης της είσπραξης.Οι αρμόδιες αρχές των κρατών μελών μπορούν να συμφωνούν διάφορες ρυθμίσεις για τη μεταφορά ποσών μικρότερων από το κατώτατο όριο που αναφέρεται στο άρθρο 25 παράγραφος 2 της παρούσας οδηγίας.Άρθρο 20Ανεξάρτητα από τα ποσά που εισπράττονται από την αρμόδια αρχή για τόκους, οι οποίοι αναφέρονται στο άρθρο 9 παράγραφος 2 της οδηγίας 76/308/ΕΟΚ, η απαίτηση θεωρείται ότι εισπράχθηκε κατά το ποσό που εκφράζεται σε εθνικό νόμισμα του κράτους μέλους όπου η αρμόδια αρχή έχει την έδρα της, με βάση την τιμή συναλλάγματος που αναφέρεται στο άρθρο 14 παράγραφος 2 της παρούσας οδηγίας.ΚΕΦΑΛΑΙΟ VΔΙΑΒΙΒΑΣΗ ΑΝΑΚΟΙΝΩΣΕΩΝΆρθρο 211. Όλες οι πληροφορίες που ανακοινώνονται γραπτώς σύμφωνα με την παρούσα οδηγία πρέπει, στο μέτρο του δυνατού, να διαβιβάζονται μόνο με ηλεκτρονικά μέσα, με εξαίρεση:α) την αίτηση για κοινοποίηση που αναφέρεται στο άρθρο 5 της οδηγίας 76/308/ΕΟΚ, καθώς και την πράξη ή την απόφαση για την οποία ζητείται κοινοποίηση·β) την αίτηση για είσπραξη ή για λήψη συντηρητικών μέτρων που αναφέρονται αντίστοιχα στο άρθρο 16 και 13 της οδηγίας 76/308/ΕΟΚ, καθώς και τον τίτλο που επιτρέπει την εκτέλεσή της.2. Οι αρμόδιες αρχές των κρατών μελών μπορούν να συμφωνήσουν να παραιτηθούν από τη γραπτή ανακοίνωση των αιτήσεων και των πράξεων που απαριθμούνται στην παράγραφο 1.Άρθρο 22Κάθε κράτος μέλος ορίζει μία κεντρική υπηρεσία με κύρια αρμοδιότητα την επικοινωνία με ηλεκτρονικά μέσα με τα άλλα κράτη μέλη. Αυτή η υπηρεσία συνδέεται με το δίκτυο CCN/CSI.Όταν υπάρχουν διάφορες διορισμένες αρχές σε ένα κράτος μέλος για την εφαρμογή της παρούσας οδηγίας, η κεντρική υπηρεσία είναι αρμόδια για την αποστολή όλων των ανακοινώσεων με ηλεκτρονικά μέσα μεταξύ αυτών των αρχών και των κεντρικών υπηρεσιών άλλων κρατών μελών.Άρθρο 231. Όταν οι αρμόδιες αρχές των κρατών μελών συλλέγουν πληροφορίες σε ηλεκτρονικές βάσεις δεδομένων και ανταλλάσσουν τις πληροφορίες αυτές με ηλεκτρονικά μέσα, πρέπει να λαμβάνουν όλα τα απαραίτητα μέτρα για να εξασφαλίζεται ότι κάθε πληροφορία που έχει ανακοινωθεί σε οποιαδήποτε μορφή σύμφωνα με την παρούσα οδηγία, είναι εμπιστευτικού χαρακτήρα.Καλύπτεται από το επαγγελματικό απόρρητο και τυγχάνει της προστασίας που προβλέπεται για τέτοιου είδους πληροφορίες από την εθνική νομοθεσία του κράτους μέλους στο οποίο περιήλθαν.2. Οι πληροφορίες που αναφέρονται που αναφέρονται στην παράγραφο 1 διατίθενται μόνο σε πρόσωπα που αναφέρονται στο άρθρο 16 της οδηγίας 76/308/ΕΟΚ.Οι πληροφορίες αυτές είναι δυνατόν να χρησιμοποιούνται σε συνάρτηση με διοικητικές ή δικαστικές διαδικασίες, που έχουν κινηθεί για την είσπραξη εισφορών, δασμών, φόρων και άλλων μέτρων που αναφέρονται στο άρθρο 2 της οδηγίας 76/308/ΕΟΚ.Τα πρόσωπα που είναι δεόντως διαπιστευμένα από την αρχή διαπίστευσης της ασφάλειας της Ευρωπαϊκής Επιτροπής δύνανται να έχουν πρόσβαση στις πληροφορίες αυτές μόνον εφόσον είναι αναγκαίο για σκοπούς διατήρησης, συντήρησης και ανάπτυξης των δικτύων CCN/CSI.3. Όταν οι αρμόδιες αρχές των κρατών μελών επικοινωνούν με ηλεκτρονικά μέσα, πρέπει να λαμβάνουν όλα τα αναγκαία μέτρα για να εξασφαλίζεται ότι όλες οι ανακοινώσεις έχουν δεόντως εγκριθεί.Άρθρο 24Πληροφορίες και άλλα στοιχεία που ανακοινώνονται από την αρμόδια αρχή στην αιτούσα αρχή συντάσσονται στην επίσημη γλώσσα ή σε μία από τις επίσημες γλώσσες του κράτους μέλους της αρμόδιας αρχής ή σε μια άλλη γλώσσα που έχει συμφωνηθεί μεταξύ της αιτούσας και της αρμόδιας αρχής.ΚΕΦΑΛΑΙΟ VIΕΠΙΛΕΞΙΜΟΤΗΤΑ ΚΑΙ ΑΡΝΗΣΗ ΑΙΤΗΣΕΩΝ ΓΙΑ ΣΥΝΔΡΟΜΗΆρθρο 251. Αίτηση συνδρομής δύναται να υποβληθεί από την αιτούσα αρχή είτε για μία και μόνη απαίτηση, είτε για περισσότερες απαιτήσεις, εφόσον αυτές βαρύνουν το ίδιο πρόσωπο.2. Δεν δύναται να υποβληθεί αίτηση για συνδρομή εάν το συνολικό ποσό της σχετικής απαίτησης ή απαιτήσεων που απαριθμούνται στο άρθρο 2 της οδηγίας 76/308/ΕΟΚ είναι κατώτερο από 1500 ευρώ.Άρθρο 26Όταν η αρμόδια αρχή αποφασίζει, σύμφωνα με το πρώτο εδάφιο του άρθρου 14 της οδηγίας 76/308/ΕΟΚ, να αρνηθεί μία αίτηση για συνδρομή, κοινοποιεί στην αιτούσα αρχή γραπτώς τους λόγους της άρνησης. Η κοινοποίηση αυτή πρέπει να γίνεται από την αρμόδια αρχή μόλις λάβει την απόφασή της και, οπωσδήποτε, εντός τριών μηνών από την ημερομηνία λήψης της αίτησης για συνδρομή.ΚΕΦΑΛΑΙΟ VIΙΔΙΑΚΑΝΟΝΙΣΜΟΙ ΑΠΟΔΟΣΗΣ ΕΞΟΔΩΝΆρθρο 27Κάθε κράτος μέλος διορίζει τουλάχιστον έναν υπάλληλο δεόντως εξουσιοδοτημένο να διακανονίζει την απόδοση εξόδων βάσει του άρθρου 18 παράγραφος 3 της οδηγίας 76/308/ΕΟΚ.Άρθρο 281. Όταν η αρμόδια αρχή αποφασίσει να ζητήσει διακανονισμό απόδοσης εξόδων, πρέπει να κοινοποιεί στην αιτούσα αρχή γραπτώς τους λόγους για τους οποίους θεωρεί ότι η είσπραξη της απαίτησης θέτει κάποιο συγκεκριμένο πρόβλημα, συνεπάγεται ιδιαίτερα μεγάλο κόστος ή έχει σχέση με την καταπολέμηση του οργανωμένου εγκλήματος.Η αρμόδια αρχή επισυνάπτει λεπτομερή εκτίμηση των εξόδων των οποίων ζητά την απόδοση από την αιτούσα αρχή.2. Η αιτούσα αρχή γνωστοποιεί τη λήψη της αίτησης για απόδοση γραπτώς το συντομότερο δυνατό και, οπωσδήποτε, εντός επτά ημερών από την ημέρα της λήψης.Εντός δύο μηνών από την ημερομηνία γνωστοποίησης της λήψης της εν λόγω αίτησης, η αιτούσα αρχή ενημερώνει την αρμόδια αρχή αν και σε ποιο βαθμό συμφωνεί με τους προτεινόμενους διακανονισμούς απόδοσης.3. Αν η αιτούσα αρχή και η αρμόδια αρχή δεν καταλήξουν σε συμφωνία σχετικά με τους διακανονισμούς απόδοσης, η αρμόδια αρχή συνεχίζει τις διαδικασίες είσπραξης κατά τον συνήθη τρόπο.ΚΕΦΑΛΑΙΟ VIIIΤΕΛΙΚΕΣ ΔΙΑΤΑΞΕΙΣΆρθρο 29Κάθε κράτος μέλος ενημερώνει την Επιτροπή πριν από τις 15 Μαρτίου κάθε χρόνου, κατά το δυνατό με ηλεκτρονικά μέσα, για τη χρήση των διαδικασιών που αναφέρονται στην οδηγία 76/308/ΕΟΚ καθώς και για τα αποτελέσματα που επέτυχε κατά το προηγούμενο ημερολογιακό έτος, σύμφωνα με το υπόδειγμα που παρατίθεται στο παράρτημα IV της παρούσας οδηγίας.Άρθρο 30Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση προς την παρούσα οδηγία το αργότερο έως την 30ή Απριλίου 2003. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις οι τελευταίες αυτές περιέχουν αναφορά στην παρούσα οδηγία ή να συνοδεύονται από παρόμοια αναφορά κατά την επίσημη δημοσίευσή τους. Τα κράτη μέλη ορίζουν τον τρόπο με τον οποίο γίνεται η αναφορά αυτή.Άρθρο 31Η Επιτροπή ανακοινώνει στα άλλα κράτη μέλη τα μέτρα τα οποία έχει λάβει κάθε κράτος μέλος για την εφαρμογή της παρούσας οδηγίας.Κάθε κράτος μέλος κοινοποιεί στα άλλα κράτη μέλη και στην Επιτροπή το όνομα και τη διεύθυνση των αρμόδιων αρχών για την εφαρμογή της παρούσας οδηγίας, καθώς και τους υπαλλήλους που έχουν εξουσιοδοτηθεί για διακανονισμούς βάσει του άρθρου 18 παράγραφος 3 της οδηγίας 78/308/ΕΟΚ.Άρθρο 32Η οδηγία 77/794/EΟΚ καταργείται.Οι αναφορές στην καταργηθείσα οδηγία θεωρούνται αναφορές στην παρούσα οδηγία.Άρθρο 33Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 34Η παρούσα οδηγία απευθύνεται στα κράτη μέλη.Βρυξέλλες, 9 Δεκεμβρίου 2002.Για την ΕπιτροπήFrederik BolkesteinΜέλος της Επιτροπής(1) ΕΕ L 73 της 19.3.1976, σ. 18.(2) ΕΕ L 175 της 28.6.2001, σ. 17.(3) ΕΕ L 333 της 24.12.1977, σ. 11.(4) ΕΕ L 283 της 4.10.1986, σ. 23.ΠΑΡΑΡΤΗΜΑ I>PIC FILE= "L_2002337EL.004702.TIF">>PIC FILE= "L_2002337EL.004801.TIF">ΠΑΡΑΡΤΗΜΑ II>PIC FILE= "L_2002337EL.004902.TIF">>PIC FILE= "L_2002337EL.005001.TIF">ΠΑΡΑΡΤΗΜΑ III>PIC FILE= "L_2002337EL.005102.TIF">>PIC FILE= "L_2002337EL.005201.TIF">>PIC FILE= "L_2002337EL.005301.TIF">ΠΑΡΑΡΤΗΜΑ IV>PIC FILE= "L_2002337EL.005402.TIF">


Avis juridique important

|

31970L0373

Οδηγία 70/373/ΕΟΚ του Συμβουλίου της 20ής Ιουλίου 1970 περί εισαγωγής τρόπων λήψεως δειγμάτων και μεθόδων κοινοτικής αναλύσεως για τον επίσημο έλεγχο των ζωοτροφών

Επίσημη Εφημερίδα αριθ. L 170 της 03/08/1970 σ. 0002 - 0003 Φινλανδική ειδική έκδοση: Κεφάλαιο 3 τόμος 3 σ. 0061  Δανική ειδική έκδοση: Σειρά I Κεφάλαιο 1970(II) σ. 0471  Σουηδική ειδική έκδοση: Κεφάλαιο 3 τόμος 3 σ. 0061  Αγγλική ειδική έκδοση: Σειρά I Κεφάλαιο 1970(II) σ. 0535  Ελληνική ειδική έκδοση: Κεφάλαιο 03 τόμος 5 σ. 0156  Ισπανική ειδική έκδοση: Κεφάλαιο 03 τόμος 4 σ. 0016  Πορτογαλική ειδική έκδοση : Κεφάλαιο 03 τόμος 4 σ. 0016

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 20ης Ιουλίου 1970  περί εισαγωγής τρόπων λήψεως δειγμάτων και μεθόδων κοινοτικής αναλύσεως για τον επίσημο έλεγχο των ζωοτροφών  ( 70/373 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 100 ,  την πρόταση της Επιτροπής ,  τη γνώμη της Συνελεύσεως ,  γη γνώμη της Οικονομικής και Κοινωνικής Επιτροπής ,  Εκτιμώντας :  ότι η παραγωγή , η εμπορία και η χρήση των ζωοτροφών διατηρεί μία πολύ σημαντική θέση στην Ευρωπαϊκή Οικονομική Κοινότητα   ότι η ζωϊκή παραγωγή στη γεωργία εξαρτάται σε μεγάλο βαθμό από τις κατάλληλες ζωοτροφές και την καλή ποιότητα   ότι μία νομοθεσία στον τομέα των ζωοτροφών είναι ένας ουσιαστικός παράγων για την αύξηση της παραγωγικότητος της γεωργίας   ότι η εισαγωγή κοινοτικών διατάξεων σχετικά με την ποιότητα και τη σύνθεση των ζωοτροφών που χρησιμοποιούνται στην Ευρωπαϊκή Οικονομική Κοινότητα , καθιστά απαραίτητη , για τον ασκούμενο απο τις αρχές των Κρατών μελών επίσημο έλεγχο , την καθιέρωση ομοιομόρφων τρόπων λήψεως δειγμάτων και μεθόδων αναλύσεως   ότι , επί πλέον , ο έλεγχος για την τήρηση των εθνικών προτύπων που υπάρχουν ακόμη πρέπει να πραγματοποιείται σύμφωνα με τους ίδιους τρόπους για τη λήψη δειγμάτων και τις ίδιες μεθόδους αναλύσεως σ ' όλη την Κοινότητα   ότι ορισμένα Κράτη μέλη ήδη εφαρμόζουν τρόπους λήψεως δειγμάτων και μεθόδους αναλύσεως , που διαφέρουν εν μέρει επί των ουσιαστικών αρχών  ότι οι τρόποι και οι μέθοδοι αυτές έχουν απ 'ευθείας επίπτωση στην εγκατάσταση και λειτουργία της κοινής αγοράς και ότι πρέπει εφεξής να εναρμονισθούν   ότι ο καθορισμός αυτών των τρόπων και μεθόδων είναι αποκλειστικά ένα μέτρο εκτελέσεως τεχνικού και επιστημονικού χαρακτήρα  ότι προκειμένου να αναπτυχθούν , βελτιωθούν και συμπληρωθούν αυτά , είναι απαραίτητη μια γρήγορη διαδικασία  ότι για να διευκολυνθεί η θέσπιση αυτών των μέτρων πρέπει να προβλεφθεί μία διαδικασία η οποία καθιερώνει μία στενή συνεργασία μεταξύ των Κρατών μελών και της Επιτροπής , στα πλαίσια της Μόνιμης Επιτροπής για τις Ζωοτροφές ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  Τα Κράτη μέλη λαμβάνουν όλα τα χρήσιμα μέτρα για να εξασφαλίσουν τους επίσημους ελέγχους των ζωοτροφών , που έχουν σκοπό να διαπιστώσουν την τήρηση των αναφερομένων όρων στις νομοθετικές , κανονιστικές και διοικητικές διατάξεις που αφορούν την ποιότητα και τη σύνθεση των ζωοτροφών , οι οποίοι γίνονται σύμφωνα με τους κοινοτικούς τρόπους λήψεως δειγμάτων και των μεθόδων αναλύσεων που καθορίζουν οι οδηγίες που αναφέρονται στο άρθρο 2 .  Αρθρο 2  Οι τρόποι και οι μέθοδοι που αναφέρονται στο άρθρο 1 καθορίζονται με οδηγία σύμφωνα με τη διαδικασία που προβλέπεται στο άρθρο 3 , λαμβανομένου υπόψη του βαθμού των επιστημονικών και τεχνικών γνώσεων καθώς και των τρόπων και μεθόδων που ήδη έχουν δοκιμασθεί .  Οι οδηγίες αυτές προβλέπουν τις κατάλληλες προθεσμίες για την εισαγωγή αυτών των τρόπων και μεθόδων στις εθνικές διατάξεις .  Αρθρο 3  1 . Στην περίπτωση που γίνεται προσφυγή στη διαδικασία που ορίζεται σ ' αυτό το άρθρο , η Μόνιμη Επιτροπή για τις Ζωοτροφές , που έχει συσταθεί με την απόφαση του Συμβουλίου της 20ης Ιουνίου 1970 ( 1 ) , που στη συνέχεια ονομάζεται " επιτροπή " , συγκαλείται από τον πρόεδρό της , είτε με δική του πρωτοβουλία είτε μετά από αίτηση αντιπροσώπου ενός Κράτους μέλους .  2 . Ο αντιπρόεδρος της Επιτροπής υποβάλλει στην επιτροπή σχέδιο με τα μέτρα που πρέπει να ληφθούν . Η επιτροπή εκφέρει τη γνώμη της σχετικά μ ' αυτό το σχέδιο εντός προθεσμίας που ο πρόεδρος μπορεί να ορίσει ανάλογα με το επείγον του θέματος που πρόκειται να εξετασθεί . Αποφαίνεται με πλειοψηφία δώδεκα ψήφων , οι δε ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης . Ο πρόεδρος δεν ψηφίζει .  3 . α ) Η Επιτροπή θεσπίζει τα αναφερόμενα μέτρα όταν αυτά είναι σύμφωνα με τη γνώμη της επιτροπής .  β ) Οταν τα αναφερόμενα μέτρα δεν είναι σύμφωνα με τη γνώμη της Επιτροπής ή , ελλείψει γνώμης , η Επιτροπή υποβάλλει χωρίς καθυστέρηση στο Συμβούλιο μία πρόταση σχετική με τα μέτρα που θα ληφθούν . Το Συμβούλιο αποφασίζει με ειδική πλειοψηφία .  γ ) Αν στο τέλος προθεσμίας τριών μηνών από τη σύγκλιση του Συμβουλίου , αυτό δεν έχει αποφασίσει , τα μέτρα που έχουν προταθεί θεσπίζονται από την Επιτροπή .  Αρθρο 4  Οι διατάξεις του άρθρου 3 εφαρμόζονται για περίοδο δέκα οκτώ μηνών από την ημερομηνία κατά την οποία η επιτροπή θα έχει συγκλιθεί για πρώτη φορά , είτε κατ ' εφαρμογή του άρθρου 3 παράγραφος 1 , είτε βάσει κάθε άλλης σχετικής διατάξεως .  Αρθρο 5  Μέσα σε διάστημα ενός έτους , που υπολογίζεται από την κοινοποίηση της οδηγίας αυτής , τα Κράτη μέλη θέτουν σε ισχύ τις απαραίτητες νομοθετικές , κανονιστικές και διοικητικές διατάξεις για να συμμορφωθούν στις διατάξεις αυτής της οδηγίας . Αυτά ενημερώνουν αμέσως την Επιτροπή .  Αρθρο 6  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 20 Ιουλίου 1970 .  Για το Συμβούλιο  Ο Πρόεδρος  W . SCHΕΕL  ( 1 ) ΕΕ αριθ . Ν 170 της 3.8.1970 , σ . 1 .


Avis juridique important

|

32001L0081

Οδηγία 2001/81/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους

Επίσημη Εφημερίδα αριθ. L 309 της 27/11/2001 σ. 0022 - 0030

Οδηγία 2001/81/ΕΚ του Ευρωπαϊκού Κοινοβουλίου και του Συμβουλίουτης 23ης Οκτωβρίου 2001σχετικά με εθνικά ανώτατα όρια εκπομπών για ορισμένους ατμοσφαιρικούς ρύπουςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),αποφασίζοντας με τη διαδικασία του άρθρου 251 της συνθήκης(4), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 2 Αυγούστου 2001,Εκτιμώντας τα ακόλουθα:(1) Η γενική προσέγγιση και στρατηγική του πέμπτου προγράμματος δράσεως για το περιβάλλον που εγκρίθηκε με ψήφισμα του Συμβουλίου και των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου, της 1ης Φεβρουαρίου 1993, σχετικά με κοινοτικό πρόγραμμα πολιτικής και δράσης για το περιβάλλον και την αειφόρο ανάπτυξη(5), θέτει το στόχο της μη υπέρβασης των κρίσιμων φορτίων και επιπέδων για την οξίνιση στην Κοινότητα. Tο πρόγραμμα προβλέπει ότι το κοινό θα πρέπει να προστατεύεται αποτελεσματικά από κινδύνους λόγω της ρύπανσης του αέρα και ότι για τα επιτρεπόμενα επίπεδα ρύπανσης θα πρέπει να λαμβάνεται υπόψη η προστασία του περιβάλλοντος. Επίσης το πρόγραμμα απαιτεί ότι οι κατευθυντήριες γραμμές της Παγκόσμιας Οργάνωσης Υγείας (ΠΟΥ) θα πρέπει να καταστούν υποχρεωτικές σε κοινοτικό επίπεδο.(2) Τα κράτη μέλη έχουν υπογράψει το Πρωτόκολλο του Göteborg της 1ης Δεκεμβρίου 1999 της Σύμβασης της Οικονομικής επιτροπής των Ηνωμένων Εθνών για την Ευρώπη σχετικά με τη διασυνοριακή ρύπανση της ατμόσφαιρας σε μεγάλη απόσταση, το οποίο αποβλέπει στην καταπολέμηση της οξίνισης, του ευτροφισμού και του όζοντος σε επίπεδο εδάφους.(3) Η απόφαση αριθ. 2179/98/EΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 περί αναθεωρήσεως του προγράμματος της Ευρωπαϊκής Κοινότητας σχετικά με την πολιτική και τη δράση για το περιβάλλον και την αειφόρο ανάπτυξη "Στόχος η αειφορία"(6) προσδιόρισε ότι θα πρέπει να δοθεί ιδιαίτερη προσοχή στην ανάπτυξη και την εφαρμογή στρατηγικής με στόχο τη μη υπέρβαση των κρίσιμων φορτίων σε ό,τι αφορά την έκθεση σε ατμοσφαιρικούς ρύπους που προκαλούν οξίνιση, ευτροφισμό και φωτοχημικές αντιδράσεις.(4) Σύμφωνα με την οδηγία 92/72/ΕΟΚ του Συμβουλίου της 21ης Σεπτεμβρίου 1992 σχετικά με την ατμοσφαιρική ρύπανση από το όζον(7), η Επιτροπή πρέπει να υποβάλει στο Συμβούλιο έκθεση για την εκτίμηση της φωτοχημικής ρύπανσης στην Κοινότητα, συνοδευόμενη από οποιαδήποτε πρόταση κρίνει αναγκαία σχετικά με τον έλεγχο της ρύπανσης της ατμόσφαιρας από το όζον σε επίπεδο εδάφους και, εάν χρειάζεται, για τη μείωση των εκπομπών των προδρόμων ουσιών του όζοντος.(5) Σημαντικές περιοχές της Κοινότητας εκτίθενται σε αποθέσεις ουσιών που προκαλούν οξίνιση και ευτροφισμό σε επίπεδα που έχουν δυσμενείς επιδράσεις στο περιβάλλον. Σε όλα τα κράτη μέλη, σημειώνεται σημαντική υπέρβαση των κατευθυντήριων τιμών που έχει ορίσει η ΠΟΥ για την προστασία της ανθρώπινης υγείας και της χλωρίδος από τη φωτοχημική ρύπανση.(6) Συνεπώς, θα πρέπει να εξαλειφθούν βαθμιαία οι υπερβάσεις των κρίσιμων φορτίων και να τηρηθούν τα κατευθυντήρια επίπεδα.(7) Προς το παρόν δεν είναι τεχνικώς εφικτή η επίτευξη των μακροπρόθεσμων στόχων για την εξάλειψη των δυσμενών επιδράσεων της οξίνισης και για τη μείωση της έκθεσης του ανθρώπου και του περιβάλλοντος στο όζον σε επίπεδο εδάφους στο επίπεδο των κατευθυντήριων τιμών της ΠΟΥ. Είναι επομένως αναγκαίο να προσδιοριστούν ενδιάμεσοι περιβαλλοντικοί στόχοι για την οξίνιση και τη ρύπανση από το όζον σε επίπεδα εδάφους, στους οποίους να βασίζονται τα απαραίτητα μέτρα για τη μείωση της ρύπανσης αυτού του είδους.(8) Για τους ενδιάμεσους περιβαλλοντικούς στόχους και τα μέτρα για την επίτευξή τους θα πρέπει να λαμβάνεται υπόψη η τεχνική εφικτότητα και η σχέση κόστους/οφέλους. Τα μέτρα θα πρέπει να διασφαλίζουν ότι οποιαδήποτε αναλαμβανόμενη δράση είναι αποτελεσματική σε συνάρτηση με το κόστος για το σύνολο της Κοινότητας και θα πρέπει να λαμβάνουν υπόψη την ανάγκη να αποφευχθεί υπερβολικό κόστος για οποιοδήποτε μεμονωμένο κράτος μέλος.(9) Η διαμεθοριακή ρύπανση συμβάλλει στην οξίνιση, στον ευτροφισμό του εδάφους και στο σχηματισμό όζοντος σε επίπεδο εδάφους, η μείωση των οποίων απαιτεί συντονισμένη κοινοτική δράση.(10) Η μείωση των εκπομπών ρύπων που προκαλούν οξίνιση και η μείωση της έκθεσης στο όζον σε επίπεδο εδάφους θα οδηγήσουν επίσης σε μείωση του ευτροφισμού του εδάφους.(11) Η ύπαρξη μιας σειράς εθνικών ανώτατων ορίων για κάθε κράτος μέλος για τις εκπομπές διοξειδίου του θείου, οξειδίων του αζώτου, πτητικών οργανικών ενώσεων και αμμωνίας αποτελεί έναν οικονομικώς αποτελεσματικό τρόπο επίτευξης των ενδιάμεσων περιβαλλοντικών στόχων. Τα ανώτατα όρια εκπομπών θα παράσχουν στην Επιτροπή και τα κράτη μέλη ευελιξία όσον αφορά τον καθορισμό του τρόπου συμμόρφωσης με αυτά.(12) Τα κράτη μέλη θα πρέπει να είναι υπεύθυνα για την εφαρμογή μέτρων συμμόρφωσης με τα εθνικά ανώτατα όρια εκπομπών. Είναι αναγκαίο να εκτιμάται η πρόοδος ως προς τη συμμόρφωση με τα ανώτατα όρια. Θα πρέπει συνεπώς να εκπονηθούν και να ανακοινωθούν στην Επιτροπή εθνικά προγράμματα για τη μείωση των εκπομπών, τα οποία θα πρέπει να περιλαμβάνουν πληροφορίες για τα ληφθέντα ή τα υπό εξέταση μέτρα για την συμμόρφωση προς τα ανώτατα όρια.(13) Σύμφωνα με την αρχή της επικουρικότητας, όπως εκτίθεται στο άρθρο 5 της συνθήκης και λαμβάνοντας υπόψη, ιδίως, την αρχή της προφύλαξης, ο στόχος της οδηγίας, ήτοι ο περιορισμός των εκπομπών ρύπων που προκαλούν οξίνιση και ευτροφισμό και των προδρόμων του όζοντος, είναι αδύνατον να επιτευχθεί επαρκώς από τα κράτη μέλη λόγω του διασυνοριακού χαρακτήρα της ρύπανσης και δύναται συνεπώς να επιτευχθεί καλύτερα σε κοινοτικό επίπεδο· σύμφωνα με την αρχή της αναλογικότητας η παρούσα οδηγία δεν υπερβαίνει τα αναγκαία όρια για την επίτευξη αυτών των στόχων.(14) Απαιτείται έγκαιρη ανασκόπηση της προόδου που σημειώνεται στα κράτη μέλη ως προς την επίτευξη των ανώτατων ορίων εκπομπών, καθώς και ανασκόπηση του βαθμού στον οποίο η τήρηση των ανωτάτων ορίων αναμένεται να ικανοποιήσει ενδιάμεσους στόχους για την Κοινότητα στο σύνολό της. Η ανασκόπηση θα πρέπει να θεωρεί επίσης την επιστημονική και τεχνική πρόοδο, τις εξελίξεις στην κοινοτική νομοθεσία και τις εκτός Κοινότητας μειώσεις εκπομπών, με έμφαση στην πρόοδο που έχει επιτευχθεί, μεταξύ άλλων, από τις υποψήφιες προς ένταξη χώρες. Στην ανασκόπηση, η Επιτροπή θα πρέπει να εξετάζει περαιτέρω και το κόστος και το όφελος των ανωτάτων ορίων εκπομπής, συμπεριλαμβανομένης της αποτελεσματικότητάς τους από πλευράς κόστους, τα οριακά κόστη και οφέλη, την κοινωνικοοικονομική επίπτωση και τις τυχόν επιπτώσεις επί της ανταγωνιστικότητας. Θα πρέπει, τέλος, να εξετάσει τους περιορισμούς στο πεδίο εφαρμογής της παρούσας οδηγίας.(15) Η Επιτροπή θα πρέπει για το σκοπό αυτό, να συντάξει έκθεση προς το Ευρωπαϊκό Κοινοβούλιο και το Συμβούλιο και να προτείνει, εφόσον το θεωρήσει απαραίτητο, κατάλληλες τροποποιήσεις της παρούσας οδηγίας λαμβάνοντας υπόψη την επίδραση κάθε σχετικής κοινοτικής νομοθεσίας, η οποία, μεταξύ άλλων, θέτει όρια και προδιαγραφές προϊόντων για τις σχετικές πηγές εκπομπών, καθώς επίσης και των διεθνών κανονισμών σχετικά με τις εκπομπές πλοίων και αεροσκαφών.(16) Oι θαλάσσιες μεταφορές συντελούν σημαντικά τόσο στις εκπομπές διοξειδίου του θείου και οξειδίων του αζώτου όσο και στις συγκεντρώσεις και την απόθεση ατμοσφαιρικών ρύπων στην Κοινότητα. Οι εκπομπές αυτές θα πρέπει συνεπώς να μειωθούν. Το άρθρο 7 παράγραφος 3, της οδηγίας 1999/32/ΕΚ του Συμβουλίου της 26 Απριλίου 1999 σχετικά με τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ(8), απαιτεί από την Επιτροπή να εξετάσει ποια μέτρα μπορούν να ληφθούν προκειμένου να μειωθεί η συμβολή στην οξίνιση των εκπομπών από καύσιμα πλοίων διαφορετικά από εκείνα που ορίζονται στο άρθρο 2 παράγραφος 3 της ανωτέρω οδηγίας.(17) Τα κράτη μέλη θα πρέπει να προσπαθήσουν να επικυρώσουν το ταχύτερο δυνατόν το παράρτημα VΙ της διεθνούς σύμβασης για την πρόληψη της θαλάσσιας ρύπανσης (MARPOL).(18) Λόγω της διασυνοριακής φύσης της οξίνισης και της ρύπανσης του όζοντος, η Επιτροπή θα πρέπει να εξακολουθήσει να εξετάζει την ανάγκη εκπόνησης εναρμονισμένων κοινοτικών μέτρων, με την επιφύλαξη του άρθρου 18 της οδηγίας 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(9), με στόχο την αποφυγή της στρέβλωσης του ανταγωνισμού και λαμβάνοντας υπόψη την ισορροπία κόστους/οφέλους της δράσης.(19) Οι διατάξεις της παρούσας οδηγίας θα πρέπει να εφαρμόζονται υπό την επιφύλαξη των διατάξεων της κοινοτικής νομοθεσίας για τις εκπομπές των εν λόγω ρύπων από συγκεκριμένες πηγές και των διατάξεων της οδηγίας 96/61/ΕΚ του Συμβουλίου όσον αφορά τις οριακές τιμές εκπομπών και τη χρήση των βέλτιστων διαθέσιμων τεχνικών.(20) Οι καταγραφές εκπομπών είναι απαραίτητες για την παρακολούθηση της προόδου ως προς την συμμόρφωση με τα ανώτατα όρια εκπομπών, και πρέπει να γίνονται σύμφωνα με διεθνώς συμφωνημένη μεθοδολογία και να γνωστοποιούνται σε τακτά χρονικά διαστήματα στην Επιτροπή και στον Ευρωπαϊκό Οργανισμό Περιβάλλοντος (ΕΟΠ).(21) Τα κράτη μέλη θα πρέπει να θεσπίσουν κανόνες σχετικά με τις επιβλητέες κυρώσεις για τυχόν παραβάσεις των διατάξεων της παρούσας οδηγίας και να διασφαλίσουν την εφαρμογή τους· οι κυρώσεις αυτές θα πρέπει να είναι αποτελεσματικές, αναλογικές και αποτρεπτικές.(22) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(10).(23) Η Επιτροπή και τα κράτη μέλη θα πρέπει να συνεργάζονται σε διεθνές επίπεδο με σκοπό την επίτευξη των στόχων της παρούσας οδηγίας,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣτόχοςΣτόχος της παρούσας οδηγίας είναι ο περιορισμός των εκπομπών ρύπων που προκαλούν οξίνιση και ευτροφισμό και της εκπομπής προδρόμων του όζοντος προκειμένου να βελτιωθεί, στην Κοινότητα, η προστασία του περιβάλλοντος και της ανθρώπινης υγείας από κινδύνους δυσμενών επιδράσεων από την οξίνιση, τον ευτροφισμό του εδάφους και το όζον σε επίπεδο εδάφους, και να γίνει ένα βήμα προς το μακροπρόθεσμο στόχο της μη υπέρβασης των κρίσιμων επιπέδων και φορτίων και της αποτελεσματικής προστασίας του κοινού από τους αναγνωρισμένους κινδύνους που ενέχει για την υγεία η ρύπανση της ατμόσφαιρας μέσω της θέσπισης εθνικών ανώτατων ορίων εκπομπών, λαμβάνοντας ως έτη αναφοράς το 2010 και το 2020, και μέσω διαδοχικών αναθεωρήσεων όπως καθορίζεται στα άρθρα 4 και 10.Άρθρο 2Πεδίο εφαρμογήςΗ παρούσα οδηγία καλύπτει τις εκπομπές, εντός της επικράτειας των κρατών μελών και των αποκλειστικών οικονομικών ζωνών τους, από όλες τις ανθρωπογενείς πηγές των ρύπων που αναφέρονται στο άρθρο 4.Η παρούσα οδηγία δεν καλύπτει:α) τις εκπομπές από τη διεθνή θαλάσσια ναυσιπλοΐα·β) τις εκπομπές αεροσκαφών πέραν του κύκλου προσγειώσεως και απογειώσεως·γ) για την Ισπανία, τις εκπομπές στις Καναρίους Νήσους·δ) για τη Γαλλία, τις εκπομπές στα υπερπόντια διαμερίσματα·ε) για την Πορτογαλία, τις εκπομπές στη Μαδέρα και τις Αζόρες.Άρθρο 3ΟρισμοίΓια τους σκοπούς της παρούσας οδηγίας, νοούνται ως:α) "ΑΟΤ 40": το άθροισμα της διαφοράς μεταξύ των ωριαίων συγκεντρώσεων του όζοντος σε επίπεδο εδάφους που υπερβαίνουν τα 80 μg/m3 (= 40 ppb) και των 80 μg/m3, από την ανατολή μέχρι τη δύση του ηλίου, σωρευμένο από το Μάιο μέχρι τον Ιούλιο κάθε έτους·β) "ΑΟΤ 60": το άθροισμα της διαφοράς μεταξύ των ωριαίων συγκεντρώσεων του όζοντος σε επίπεδο εδάφους που υπερβαίνουν τα 120 μg/m3 (= 60 ppb) και των 120 μg/m3, σωρευμένο καθ'όλη τη διάρκεια του έτους·γ) "κρίσιμο φορτίο": η ποσοτική εκτίμηση της έκθεσης σε έναν ή περισσότερους ρύπους κάτω από την οποία δεν παρατηρούνται σημαντικές δυσμενείς επιδράσεις σε συγκεκριμένα ευαίσθητα στοιχεία του περιβάλλοντος, σύμφωνα με τις υφιστάμενες γνώσεις·δ) "κρίσιμο επίπεδο": η συγκέντρωση ρύπων στην ατμόσφαιρα πάνω από την οποία ενδέχεται να παρατηρηθούν άμεσες δυσμενείς επιδράσεις σε δέκτες όπως οι άνθρωποι, τα φυτά, τα οικοσυστήματα ή τα υλικά, σύμφωνα με τις υφιστάμενες γνώσεις·ε) "εκπομπή": η απελευθέρωση μιας ουσίας από σημειακή ή διάχυτη πηγή στην ατμόσφαιρα·στ) "κυψελίδα": τετράγωνο διαστάσεων 150 km x 150 km, το οποίο ισοδυναμεί με το βήμα που χρησιμοποιείται κατά τη χαρτογράφηση των κρίσιμων φορτίων σε ευρωπαϊκή κλίμακα, και επίσης κατά την παρακολούθηση των εκπομπών και των αποθέσεων ατμοσφαιρικών ρύπων δυνάμει του προγράμματος συνεργασίας για τη συνεχή παρακολούθηση και την εκτίμηση της μεταφοράς σε μεγάλη απόσταση των ατμοσφαιρικών ρύπων στην Ευρώπη (ΕΜΕΡ)·ζ) "κύκλος προσγειώσεως και απογειώσεως": ο κύκλος με τους ακόλουθους χρόνους για κάθε φάση: προσέγγιση 4,0 πρώτα λεπτά, τροχοδρόμηση/παραμονή επί του εδάφους με τους κινητήρες στο ρελαντί 26,0 πρώτα λεπτά, απογείωση 0,7 πρώτα λεπτά, αναρρίχηση 2,2 πρώτα λεπτά·η) "εθνικό ανώτατο όριο εκπομπής": η μέγιστη ποσότητα μιας ουσίας, εκφραζόμενη σε χιλάδες τόνους, η οποία μπορεί να εκπέμπεται από ένα κράτος μέλος κατά τη διάρκεια ενός ημερολογιακού έτους·θ) "οξείδια του αζώτου" και "ΝΟx": το οξείδιο και το διοξείδιο του αζώτου, εκφραζόμενα ως διοξείδιο του αζώτου·ι) "όζον σε επίπεδο εδάφους": το όζον στο χαμηλότερο τμήμα της τροποσφαίρας·ια) "πτητικές οργανικές ενώσεις" και "ΠΟΕ": όλες οι οργανικές ενώσεις ανθρωπογενούς φύσης, εκτός από το μεθάνιο, που είναι ικανές να παράγουν φωτοχημικά οξειδωτικά μέσω αντιδράσεων με οξείδια του αζώτου παρουσία ηλιακού φωτός.Άρθρο 4Εθνικά ανώτατα όρια εκπομπών1. Το αργότερο έως το έτος 2010, τα κράτη μέλη περιορίζουν τις εθνικές ετήσιες εκπομπές τους σε διοξείδιο του θείου (SO2), οξείδια του αζώτου (NOx), πτητικές οργανικές ενώσεις (ΠΟΕ) και αμμωνία (NH3) σε ποσότητες που δεν υπερβαίνουν τα ανώτατα όρια εκπομπών του παραρτήματος I, λαμβάνοντας υπόψη τις τυχόν τροποποιήσεις με κοινοτικά μέτρα θεσπιζόμενα σε συνέχεια των εκθέσεων που αναφέρονται στο άρθρο 9.2. Τα κράτη μέλη διασφαλίζουν την τήρηση των ανώτατων ορίων εκπομπών του παραρτήματος I για οποιοδήποτε έτος μετά το 2010.Άρθρο 5Ενδιάμεσοι περιβαλλοντικοί στόχοιΤα εθνικά ανώτατα όρια εκπομπών έχουν ως στόχο για την Κοινότητα ως σύνολο τη μέχρι το 2010 επίτευξη, σε γενικές γραμμές, των εξής ενδιάμεσων περιβαλλοντικών στόχων:α) ΟξίνισηΜείωση των περιοχών στις οποίες παρατηρείται υπέρβαση των κρίσιμων φορτίων τουλάχιστον κατά 50 % (σε κάθε κυψελίδα) σε σχέση με την κατάσταση του 1990.β) Έκθεση στο σχετιζόμενο με την υγεία όζον σε επίπεδο εδάφουςΤο φορτίο όζοντος σε επίπεδο εδάφους που υπερβαίνει το κρίσιμο επίπεδο για την υγεία (ΑΟΤ60=0) πρέπει να μειωθεί κατά δύο τρίτα σε όλες τις κυψελίδες σε σύγκριση με την κατάσταση του 1990. Επιπλέον, το φορτίο όζοντος σε επίπεδο εδάφους δεν πρέπει να υπερβαίνει το απόλυτο όριο των 2,9 ppm.h σε καμία κυψελίδα.γ) Έκθεση στο σχετιζόμενο με τη χλωρίδα όζον σε επίπεδο εδάφουςΤο φορτίο όζοντος σε επίπεδο εδάφους που υπερβαίνει το κρίσιμο επίπεδο για τις καλλιέργειες και την ημιφυσική χλωρίδα (ΑΟΤ40=3ppm.h) πρέπει να μειωθεί κατά το ένα τρίτο σε όλες τις κυψελίδες σε σύγκριση με την κατάσταση του 1990. Επιπλέον, το φορτίο όζοντος σε επίπεδο εδάφους δεν πρέπει να υπερβαίνει το απόλυτο όριο των 10 ppm.h εκφρασμένο ως υπέρβαση του κρίσιμου επιπέδου των 3 ppm.h σε καμία κυψελίδα.Άρθρο 6Εθνικά προγράμματα1. Το αργότερο μέχρι την 1η Οκτωβρίου 2002, τα κράτη μέλη καταρτίζουν εθνικά προγράμματα για την προοδευτική μείωση των εθνικών εκπομπών των ρύπων που αναφέρονται στο άρθρο 4, για να συμμορφωθούν τουλάχιστον προς τα εθνικά ανώτατα όρια εκπομπών, που ορίζονται στο παράρτημα I, το αργότερο έως το 2010.2. Τα εθνικά προγράμματα περιλαμβάνουν πληροφορίες για υιοθετηθείσες και εξεταζόμενες πολιτικές και μέτρα και ποσοτικές εκτιμήσεις της επίδρασης τους στις εκπομπές των ρύπων το 2010. Αναφέρουν επίσης τις αναμενόμενες σημαντικές αλλαγές στη γεωγραφική κατανομή των εθνικών εκπομπών.3. Τα κράτη μέλη ενημερώνουν και αναθεωρούν τα εθνικά προγράμματα, ανάλογα με τις ανάγκες, έως την 1η Οκτωβρίου 2006.4. Τα κράτη μέλη θέτουν στη διάθεση του κοινού και των αρμόδιων οργανισμών, όπως οι περιβαλλοντικοί οργανισμοί, τα προγράμματα που καταρτίζουν σύμφωνα με τις παραγράφους 1, 2 και 3. Οι πληροφορίες που παρέχονται στο κοινό και τους οργανισμούς βάσει της παρούσας παραγράφου πρέπει να είναι σαφείς, κατανοητές και προσιτές.Άρθρο 7Απογραφές εκπομπών και προβλέψεις1. Για τους ρύπους που αναφέρονται στο άρθρο 4, τα κράτη μέλη συντάσσουν και ενημερώνουν κατ' έτος εθνικές απογραφές εκπομπών καθώς και προβλέψεις εκπομπών για το 2010.2. Τα κράτη μέλη συντάσσουν τις απογραφές εκπομπών και τις προβλέψεις τους χρησιμοποιώντας τις μεθόδους του παραρτήματος ΙΙΙ.3. Επικουρούμενη από τον Ευρωπαϊκό Οργανισμό Περιβάλλοντος, σε συνεργασία με τα κράτη μέλη και βάσει των πληροφοριών που της παρέχουν, η Επιτροπή συντάσσει απογραφές και προβλέψεις για τους ρύπους που αναφέρονται στο άρθρο 4. Οι απογραφές και οι προβλέψεις δημοσιοποιούνται.4. Τυχόν τροποποίηση των μεθόδων που πρέπει να χρησιμοποιούνται σύμφωνα με το παράρτημα III πραγματοποιείται με τη διαδικασία του άρθρου 13 παράγραφος 2.Άρθρο 8Εκθέσεις των κρατών μελών1. Κάθε χρόνο και το αργότερο έως τις 31 Δεκεμβρίου τα κράτη μέλη υποβάλλουν στην Επιτροπή και τον Ευρωπαϊκό Οργανισμό Περιβάλλοντος, έκθεση σχετικά με τις εθνικές απογραφές εκπομπών και τις προβλέψεις εκπομπών για το 2010, που καταρτίζονται σύμφωνα με το άρθρο 7. Τα κράτη μέλη εκθέτουν τις οριστικές απογραφές εκπομπών για το προ-προηγούμενο έτος και τις προσωρινές απογραφές εκπομπών για το προηγούμενο έτος. Οι προβλέψεις εκπομπών περιλαμβάνουν πληροφορίες για την ποσοτική κατανόηση των βασικών κοινωνικοοικονομικών παραδοχών που χρησιμοποιήθηκαν κατά την κατάρτισή τους.2. Το αργότερο στις 31 Δεκεμβρίου 2002, τα κράτη μέλη ενημερώνουν την Επιτροπή για τα προγράμματα που καταρτίζουν σύμφωνα με το άρθρο 6, παράγραφοι 1 και 2.Το αργότερο στις 31 Δεκεμβρίου 2006, τα κράτη μέλη ενημερώνουν την Επιτροπή σχετικά με τα ενημερωμένα προγράμματα που καταρτίζουν σύμφωνα με το άρθρο 6, παράγραφος 3.3. Εντός ενός μηνός από την παραλαβή τους, η Επιτροπή κοινοποιεί τα υποβαλλόμενα εθνικά προγράμματα στα άλλα κράτη μέλη.4. Με τη διαδικασία του άρθρου 13 παράγραφος 2, η Επιτροπή θεσπίζει διατάξεις για τη διασφάλιση της συνοχής και της διαφάνειας των εκθέσεων των εθνικών προγραμμάτων.Άρθρο 9Εκθέσεις της Επιτροπής1. Το 2004 και το 2008 η Επιτροπή υποβάλλει στο Ευρωπαϊκό Κοινοβούλιο και το Συμβούλιο εκθέσεις σχετικά με την πρόοδο εφαρμογής των εθνικών ανώτατων ορίων εκπομπών που ορίζονται στο Παράρτημα Ι και το κατά πόσον είναι πιθανόν να επιτευχθούν μέχρι το 2010 οι ενδιάμεσοι περιβαλλοντικοί στόχοι του άρθρου 5, καθώς και το κατά πόσον θα μπορούσαν να επιτευχθούν μέχρι το 2020 οι μακροπρόθεσμοι στόχοι του άρθρου 1. Στις εκθέσεις αυτές περιλαμβάνεται οικονομική αξιολόγηση, συμπεριλαμβανομένης της σχέσης κόστους- αποτελεσματικότητας, οφέλη, εκτίμηση οριακού κόστους και οφέλους και οι κοινωνικοοικονομικές επιπτώσεις από την εφαρμογή των εθνικών ανώτατων ορίων εκπομπών σε συγκεκριμένα κράτη μέλη και τομείς. Οι εκθέσεις αυτές περιλαμβάνουν επίσης ανασκόπηση των περιορισμών του πεδίου εφαρμογής της παρούσας οδηγίας, όπως ορίζεται στο άρθρο 2, καθώς και αξιολόγηση του κατά πόσον ενδέχεται να χρειαστούν περαιτέρω μειώσεις εκπομπών για να επιτευχθούν οι ενδιάμεσοι περιβαλλοντικοί στόχοι του άρθρου 5. Στις εκθέσεις αυτές λαμβάνονται υπόψη οι εκθέσεις που υποβάλλουν τα κράτη μέλη σύμφωνα με το άρθρο 8, παράγραφοι 1 και 2, καθώς και, μεταξύ άλλων:α) τυχόν νέα θεσπισθείσα κοινοτική νομοθεσία η οποία καθορίζει όρια εκπομπών και πρότυπα προϊόντων για σχετικές πηγές εκπομπών·β) εξελίξεις των καλύτερων διαθέσιμων τεχνολογιών στο πλαίσιο της ανταλλαγής πληροφοριών δυνάμει του άρθρου 16 της οδηγίας 96/61/ΕΚ·γ) στόχοι μείωσης των εκπομπών για το 2008 για τις εκπομπές διοξειδίου του θείου και οξειδίων του αζώτου από υφιστάμενες μεγάλες εγκαταστάσεις καύσης, οι οποίοι αναφέρονται από τα κράτη μέλη σύμφωνα με την οδηγία 2001/80/ΕΚ, του Ευρωπαϊκού Κοινοβουλίου και του Συμβουλίου της 23ης Οκτωβρίου 2001 για τον περιορισμό της εκπομπής στην ατμόσφαιρα ορισμένων ρύπων από μεγάλες εγκαταστάσεις καύσης(11)·δ) μειώσεις εκπομπών και δεσμεύσεις για μείωση εκ μέρους τρίτων χωρών, με ιδιαίτερο βάρος σε μέτρα που πρέπει να ληφθούν από τις υποψήφιες προς προσχώρηση χώρες και στη δυνατότητα για περαιτέρω μειώσεις εκπομπών σε περιοχές που γειτνιάζουν με την Κοινότητα·ε) τυχόν νέα κοινοτική νομοθεσία και διεθνείς κανονισμοί σχετικά με τις εκπομπές πλοίων και αεροσκαφών·στ) η ανάπτυξη των μεταφορών και τυχόν περαιτέρω ενέργειες για τον έλεγχο των εκπομπών από τις μεταφορές·ζ) εξελίξεις στο πεδίο της γεωργίας, νέες προβλέψεις για το ζωικό κεφάλαιο και βελτιώσεις των μεθόδων μείωσης των εκπομπών στο γεωργικό τομέα·η) τυχόν σημαντικές αλλαγές της αγοράς ενεργείας σε ένα κράτος μέλος και νέες προβλέψεις που λαμβάνουν υπόψη τις αναλαμβανόμενες από τα κράτη μέλη δράσεις για να συμμορφωθούν με τις διεθνείς τους υποχρεώσεις όσον αφορά τις κλιματικές αλλαγές·θ) εκτίμηση των υφιστάμενων και των προβλεπόμενων υπερβάσεων κρίσιμων φορτίων και των κατευθυντήριων τιμών της ΠΟΥ για το όζον σε επίπεδο εδάφους·ι) τη δυνατότητα καθορισμού προτεινόμενου ενδιάμεσου στόχου για τη μείωση του ευτροφισμού του εδάφους·ια) νέα τεχνικά και επιστημονικά δεδομένα, συμπεριλαμβανομένης μιας εκτίμησης της αβεβαιότητας:i) των εθνικών απογραφών εκπομπών,ii) των εισαγόμενων δεδομένων αναφοράς,iii) της γνώσης της διασυνοριακής μεταφοράς και απόθεσης ρύπων,iv) των κρίσιμων φορτίων και επιπέδων,v) του χρησιμοποιούμενου μοντέλουκαι μιας εκτίμησης της συνακόλουθης αβεβαιότητας των εθνικών ανώτατων ορίων εκπομπών που απαιτούνται για να επιτευχθούν οι ενδιάμεσοι περιβαλλοντικοί στόχοι του άρθρου 5·ιβ) ανάγκη αποφυγής υπερβολικού κόστους για οποιοδήποτε κράτος μέλος·ιγ) η σύγκριση των μοντέλων υπολογισμού, με παρατηρήσεις για την οξίνιση, τον ευτροφισμό και το όζον σε επίπεδο εδάφους, ώστε να βελτιωθούν τα μοντέλα·ιδ) η πιθανή χρήση, εφόσον απαιτείται, σχετικών οικονομικών μέσων.2. Το 2012, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για τη συμμόρφωση προς τα ανώτατα όρια του παραρτήματος Ι και την πρόοδο ως προς τους ενδιάμεσους περιβαλλοντικούς στόχους του άρθρου 5 και τους μακροπρόθεσμους στόχους του άρθρου 1. Στην έκθεση αυτή λαμβάνονται υπόψη οι εκθέσεις που υποβάλλονται από τα κράτη μέλη σύμφωνα με το άρθρο 8, παράγραφοι 1 και 2, καθώς και τα θέματα που αναφέρονται στα στοιχεία α) έως ιδ) της παραγράφου 1.Άρθρο 10Αναθεώρηση1. Οι εκθέσεις που αναφέρονται στο άρθρο 9 λαμβάνουν υπόψη τους παράγοντες που παρατίθενται στο άρθρο 9 παράγραφος 1. Βάσει των παραγόντων αυτών, της προόδου όσον αφορά την επίτευξη των ανώτατων ορίων εκπομπών μέχρι το 2010, της επιστημονικής και τεχνικής προόδου και της κατάστασης όσον αφορά την πρόοδο για την επίτευξη των ενδιάμεσων στόχων της παρούσας οδηγίας και των μακροπρόθεσμων στόχων για τη μη υπέρβαση των κρίσιμων φορτίων και επιπέδων και των κατευθυντήριων γραμμών της ΠΟΥ για την ποιότητα του αέρα ως προς το όζον, η Επιτροπή προβαίνει σε αναθεώρηση της παρούσας οδηγίας κατά την προετοιμασία κάθε έκθεσης.2. Κατά την αναθεώρηση που θα ολοκληρωθεί το 2004 πραγματοποιείται αξιολόγηση των ενδεικτικών ανώτατων ορίων εκπομπών για την Κοινότητα ως σύνολο που παρατίθενται στο παράρτημα ΙΙ. Η αξιολόγηση αυτών των ενδεικτικών ανώτατων ορίων αποτελεί παράγοντα που θα ληφθεί υπόψη κατά την ανάλυση περαιτέρω αποτελεσματικών από πλευράς κόστους δράσεων που θα μπορούσαν να ληφθούν προκειμένου να μειωθούν οι εκπομπές όλων των σχετικών ρύπων με στόχο την επίτευξη των ενδιάμεσων περιβαλλοντικών στόχων του άρθρου 5 μέχρι το έτος 2010 για ολόκληρη την Κοινότητα.3. Όλες οι αναθεωρήσεις περιλαμβάνουν μια περαιτέρω έρευνα του εκτιμώμενου κόστους και του οφέλους των εθνικών ανώτατων ορίων εκπομπών που υπολογίζονται με βάση υποδείγματα τελευταίας τεχνολογίας και με χρησιμοποίηση των βέλτιστων διαθέσιμων στοιχείων προκειμένου να επιτευχθεί το ελάχιστο δυνατό επίπεδο αβεβαιότητας, λαμβανομένης επίσης υπόψη της προόδου για τη διεύρυνση της Ευρωπαϊκής Ένωσης, καθώς και έρευνα των πλεονεκτημάτων εναλλακτικών μεθόδων υπό το φως των παραγόντων που αναφέρονται στο άρθρο 9.4. Με την επιφύλαξη του άρθρου 18 της οδηγίας 96/61/ΕΚ, για να αποφευχθεί στρέβλωση του ανταγωνισμού, και λαμβάνοντας υπόψη τη στάθμιση κόστους/οφέλους μιας δράσης, η Επιτροπή εξετάζει περαιτέρω την ανάγκη να εκπονήσει εναρμονισμένα κοινοτικά μέτρα για τους σημαντικότερους οικονομικούς κλάδους και προϊόντα που συμβάλλουν στην οξίνιση, τον ευτροφισμό και το σχηματισμό όζοντος σε επίπεδο εδάφους.5. Οι εκθέσεις που αναφέρονται στο άρθρο 9, εάν κρίνεται σκόπιμο, συνοδεύονται από προτάσεις για:α) τροποποιήσεις των εθνικών ανώτατων ορίων εκπομπών του παραρτήματος Ι με στόχο την επίτευξη των ενδιάμεσων περιβαλλοντικών στόχων του άρθρου 5 και/ή για τροποποιήσεις των εν λόγω ενδιάμεσων περιβαλλοντικών στόχων·β) πιθανές περαιτέρω μειώσεις εκπομπών με στόχο την επίτευξη, κατά προτίμηση ως το 2020, των μακροπρόθεσμων στόχων της παρούσας οδηγίας·γ) μέτρα διασφάλισης της συμμόρφωσης με τα ανώτατα όρια.Άρθρο 11Συνεργασία με τρίτες χώρεςΓια να προωθηθεί η επίτευξη του στόχου του άρθρου 1, η Επιτροπή και τα κράτη μέλη, ανάλογα με την περίπτωση και με την επιφύλαξη του άρθρου 300 της συνθήκης, επιδιώκουν διμερή και πολυμερή συνεργασία με τρίτες χώρες και αρμόδιους διεθνείς οργανισμούς, όπως η Οικονομική Επιτροπή των Ηνωμένων Εθνών για την Ευρώπη (UN/ECE), η Διεθνής Ναυτιλιακή Οργάνωση (ΙΜΟ) και η Διεθνής Οργάνωση Πολιτικής Αεροπορίας (ICAO), περιλαμβανομένης της ανταλλαγής πληροφοριών, σχετικά με την τεχνική και επιστημονική έρευνα και ανάπτυξη και με στόχο τη βελτίωση της βάσης για τη διευκόλυνση των μειώσεων των εκπομπών.Άρθρο 12Εκθέσεις σχετικά με τις εκπομπές πλοίων και αεροσκαφών1. Μέχρι το τέλος του 2002 η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την έκταση στην οποία οι εκπομπές από τη διεθνή θαλάσσια ναυσιπλοΐα συμβάλλουν στην οξίνιση, στον ευτροφισμό και στο σχηματισμό όζοντος σε επίπεδο εδάφους στην Κοινότητα.2. Μέχρι το τέλος του 2004 η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με την έκταση στην οποία οι εκπομπές αεροσκαφών πέραν του κύκλου απογειώσεως και προσγειώσεως συμβάλλουν στην οξίνιση, στον ευτροφισμό και στο σχηματισμό όζοντος σε επίπεδο εδάφους στην Κοινότητα.3. Οι εκθέσεις αυτές καθορίζουν ένα πρόγραμμα δράσεων, το οποίο μπορεί να θεωρηθεί σε διεθνές και κοινοτικό επίπεδο ως κατάλληλο για τη μείωση των εκπομπών από το συγκεκριμένο τομέα, ως βάση για περαιτέρω εξέταση από το Ευρωπαϊκό Κοινοβούλιο και το Συμβούλιο.Άρθρο 13Επιτροπή1. Η Επιτροπή επικουρείται από την επιτροπή που έχει συσταθεί βάσει του άρθρου 12 της οδηγίας 96/62/ΕΚ, καλούμενη στο εξής "η επιτροπή".2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 4, παράγραφος 3, της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.Άρθρο 14ΚυρώσειςΤα κράτη μέλη καθορίζουν τις κυρώσεις που επιβάλλονται στις παραβάσεις των εθνικών διατάξεων που θεσπίζονται σύμφωνα με την παρούσα οδηγία. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.Άρθρο 15Μεταφορά στο εθνικό δίκαιο1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία πριν 27 Νοεμβρίου 2002, ενημερώνουν δε αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 16Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 17ΠαραλήπτεςΗ παρούσα οδηγία απευθύνεται στα κράτη μέλη.Λουξεμβούργο, 23 Οκτωβρίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςA. Neyts-Uyttebroeck(1) ΕΕ C 56 Ε της 29.2.2000, σ. 34.(2) ΕΕ C 51 της 23.2.2000, σ. 11.(3) ΕΕ C 317 της 6.11.2000, σ. 35.(4) Γνώμη του Ευρωπαϊκού Κοινοβουλίου της 15ης Μαρτίου 2000 (ΕΕ C 377 της 29.12.2000, σ. 159), κοινή θέση του Συμβουλίου της 7ης Νοεμβρίου 2000 (ΕΕ C 375 της 28.12.2000, σ. 1) και απόφαση του Ευρωπαϊκού Κοινοβουλίου της 14ης Μαρτίου 2001 (δεν έχει ακόμη δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 20ής Σεπτεμβρίου 2001 και απόφαση του Συμβουλίου της 27ης Σεπτεμβρίου 2001.(5) ΕΕ C 138 της 17.5.1993, σ. 1.(6) ΕΕ L 275 της 10.10.1998, σ. 1.(7) ΕΕ L 297 της 13.10.1992, σ. 1.(8) ΕΕ L 121 της 11.5.1999, σ. 13.(9) ΕΕ L 257 της 10.10.1996, σ. 26.(10) ΕΕ L 184 της 17.7.1999, σ. 23.(11) Βλέπε σελίδα 1 της παρούσας Επίσημης Εφημερίδας.ΠΑΡΑΡΤΗΜΑ ΙΕθνικά ανώτατα όρια εκπομπών για SO2, NOx, ΠΟΕ και NH3 που πρέπει να επιτευχθούν μέχρι το 2010(1)>ΘΕΣΗ ΠΙΝΑΚΑ>(1) Αυτά τα εθνικά ανώτατα όρια εκπομπών αποσκοπούν στην επίτευξη των ενδιάμεσων περιβαλλοντικών στόχων του άρθρου 5. Η επίτευξη των στόχων αυτών αναμένεται να μειώσει την ευτροφισμό του εδάφους σε τέτοιο βαθμό ώστε οι κοινοτικές περιοχές με αποθέσεις θρεπτικού αζώτου που υπερβαίνουν τα κρίσιμα φορτία να μειωθούν κατά 30 % περίπου σε σύγκριση με το 1990.ΠΑΡΑΡΤΗΜΑ ΙΙΑνώτατα όρια εκπομπών για SO2, NOx και ΠΟΕ (χιλιάδες τόνοι)>ΘΕΣΗ ΠΙΝΑΚΑ>Αυτά τα ανώτατα όρια εκπομπών αποσκοπούν στην επίτευξη των ενδιάμεσων περιβαλλοντικών στόχων του άρθρου 5 για την Κοινότητα ως σύνολο μέχρι το 2010.ΠΑΡΑΡΤΗΜΑ ΙΙΙΜεθοδολογίες για τις απογραφές και τις προβλέψεις εκπομπώνΤα κράτη μέλη καταρτίζουν απογραφές και προβλέψεις εκπομπών χρησιμοποιώντας τις μεθοδολογίες που συμφωνούνται από τη σύμβαση σχετικά με τη διασυνοριακή ρύπανση της ατμόσφαιρας σε μεγάλη απόσταση. Κατά την κατάρτιση αυτών των απογραφών και των προβλέψεων πρέπει να χρησιμοποιούν το εγχειρίδιο EMEΡ/CORINAIR(1)(1) Απογραφή των ατμοσφαιρικών εκπομπών του Ευρωπαϊκού Περιβάλλοντος.


Avis juridique important

|

32004L0067

Οδηγία 2004/67/ΕΚ του Συμβουλίου, της 26ης Απριλίου 2004, σχετικά με τα μέτρα διασφάλισης του εφοδιασμού με φυσικό αέριο (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 127 της 29/04/2004 σ. 0092 - 0096

Οδηγία 2004/67/ΕΚ του Συμβουλίουτης 26ης Απριλίου 2004σχετικά με τα μέτρα διασφάλισης του εφοδιασμού με φυσικό αέριο(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αφού ζήτησε τη γνώμη της Επιτροπής Περιφερειών,τη γνώμη του Ευρωπαϊκού Κοινοβουλίου(3),Εκτιμώντας τα ακόλουθα:(1) Το φυσικό αέριο ("αέριο") καθίσταται ένα συνεχώς σημαντικότερο στοιχείο του εφοδιασμού της Κοινότητας με ενέργεια και, κατά τα δηλούμενα στην Πράσινη Βίβλο "Προς μία ευρωπαϊκή στρατηγική για την ασφάλεια του ενεργειακού εφοδιασμού", αναμένεται ότι η Ευρωπαϊκή Ένωση θα εξαρτάται μακροπρόθεσμα ολοένα και περισσότερο από πηγές αερίου εκτός της Ευρωπαϊκής Ένωσης.(2) Κατόπιν της οδηγίας 98/30/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, σχετικά με τους κοινούς κανόνες για την εσωτερική αγορά αερίου(4) και της οδηγίας 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, που αφορά τους κοινούς κανόνες για την εσωτερική αφορά αερίου και που καταργεί την οδηγίας 98/30/ΕΚ(5), η κοινοτική αγορά αερίου απελευθερώνεται. Κατά συνέπεια, όσον αφορά την ασφάλεια του εφοδιασμού, κάθε δυσκολία που θα είχε ως αποτέλεσμα τη μείωση του εφοδιασμού με αέριο θα προξενούσε σοβαρές διαταράξεις της οικονομικής δραστηριότητας της Κοινότητας. Για τον λόγο αυτόν χρειάζεται όλο και περισσότερο να διασφαλισθεί ο εφοδιασμός με αέριο.(3) Για την ολοκλήρωση της εσωτερικής αγοράς αερίου απαιτείται μια ελάχιστη κοινή προσέγγιση για την ασφάλεια του εφοδιασμού, κυρίως μέσω διαφανών πολιτικών ασφάλειας του εφοδιασμού που δεν εισάγουν διακρίσεις, συμβατών με τις απαιτήσεις της εν λόγω αγοράς, προκειμένου να αποφευχθούν στρεβλώσεις της αφοράς. Επομένως, ο επακριβής καθορισμός ρόλων και αρμοδιοτήτων για όλους τους συναλλασσομένους της αγοράς είναι απαραίτητος για τη διασφάλιση της ασφάλειας του εφοδιασμού με αέριο και της εύρυθμης λειτουργίας της εσωτερικής αγοράς.(4) Οι υποχρεώσεις οι σχετικές με την ασφάλεια της παροχής που επιβάλλονται στις εταιρείες δεν θα πρέπει να παρεμποδίζουν την ορθή λειτουργία της εσωτερικής αγοράς και δεν θα πρέπει να επιβάλλουν βάρος παράλογο και δυσανάλογο στους συναλλασσόμενους στην αγορά αερίου, περιλαμβανομένων των νέων φορέων στην αγορά, καθώς και των μικρών συναλλασσομένων.(5) Εν όψει της συνεχώς μεγενθυνόμενης αγοράς αερίου στην Κοινότητα, είναι σημαντικό να διατηρηθεί η ασφάλεια του εφοδιασμού με αέριο, ιδίως ως προς την οικιακή κατανάλωση.(6) H βιομηχανία και, εφόσον ενδείκνυται, τα κράτη μέλη έχουν στη διάθεσή τους ευρεία επιλογή μέτρων για να συμμορφωθούν με τις υποχρεώσεις τις σχετικές με την ασφάλεια του εφοδιασμού. Οι διμερείς μεταξύ κρατών μελών συμφωνίες θα μπορούσαν να είναι ένα από τα μέσα που θα συνέβαλαν στην επίτευξη των ελαχίστων προτύπων ασφαλείας του εφοδιασμού, τηρουμένων της συνθήκης και του παραγώγου δικαίου, ιδίως της παραγράφου 2 του άρθρου 3 της οδηγίας 2003/55/ΕΚ.(7) Ενδεικτικοί ελάχιστοι στόχοι αποθεματοποίησης αερίου θα ήταν δυνατόν να ορισθούν σε εθνικό επίπεδο, ή από τη βιομηχανία. Εξυπακούεται ότι αυτό δεν θα πρέπει να δημιουργεί καμία υποχρέωση για πρόσθετες επενδύσεις.(8) Λόγω του ότι προέχει η διασφάλιση του εφοδιασμού με αέριο, συν τοις άλλοις και βάσει μακροπρόθεσμων συμβάσεων, η Επιτροπή θα πρέπει να παρακολουθεί τις εξελίξεις της αγοράς αερίου βάσει εκθέσεων των κρατών μελών.(9) Προκειμένου να ικανοποιηθεί η αυξανόμενη ζήτηση σε αέριο και να διαφοροποιηθούν οι πηγές προμήθειας αερίου ως προϋποθέσεις δημιουργίας ανταγωνιστικής εσωτερικής αγοράς αερίου, η Κοινότητα θα αναγκαστεί να συγκεντρώσει σημαντικούς πρόσθετους όγκους αερίου τις προσεχείς δεκαετίες, μεγάλο μέρος των οποίων θα προέρχεται από απομακρυσμένες πηγές και θα μεταφέρεται σε μεγάλες αποστάσεις.(10) Η Κοινότητα και οι χώρες που προμηθεύουν αέριο ή οι χώρες διαμετακόμισης έχουν ισχυρό κοινό συμφέρον να διασφαλίσουν τη συνέχεια των επενδύσεων σε υποδομές σχετικές με τον εφοδιασμό με αέριο.(11) Οι μακροπρόθεσμες συμβάσεις έχουν διαδραματίσει πολύ σημαντικό ρόλο για την εξασφάλιση αποθεμάτων αερίου για την Ευρώπη και θα διατηρήσουν τον ρόλο αυτό. Το σημερινό επίπεδο των μακροπρόθεσμων συμβάσεων είναι επαρκές σε κοινοτική κλίμακα, και αναμένεται ότι οι συμβάσεις του είδους αυτού θα συνεχίσουν να συμβάλλουν σημαντικά στις συνολικές προμήθειες αερίου καθώς οι εταιρείες θα συνεχίσουν να τις περιλαμβάνουν στο συνολικό τους χαρτοφυλάκιο εφοδιασμού με αέριο.(12) Η ανάπτυξη ρευστών μηχανισμών εμπορίας αερίου και προγραμμάτων αποδέσμευσης αερίου σε εθνικό επίπεδο έχει σημειώσει σημαντική πρόοδο. Η τάση αυτή αναμένεται να συνεχιστεί.(13) Η θέσπιση γνήσιας αλληλεγγύης μεταξύ των κρατών μελών στις έκτακτες καταστάσεις εφοδιασμού σοβαρής μορφής είναι ουσιώδης, λόγω της αυξανόμενης αλληλεξάρτησης των κρατών μελών ως προς την ασφάλεια του εφοδιασμού.(14) Τα κυριαρχικά δικαιώματα των κρατών μελών επί των εθνικών τους πόρων δεν θίγονται από την παρούσα οδηγία.(15) Θα πρέπει να συσταθεί ομάδα συντονισμού για το αέριο, η οποία να διευκολύνει τον συντονισμό των μέτρων ασφάλειας του εφοδιασμού σε κοινοτικό επίπεδο σε περίπτωση μείζονος διακοπής του εφοδιασμού, και να μπορεί να βοηθά επίσης τα κράτη μέλη κατά τον συντονισμό των μέτρων που λαμβάνονται σε εθνικό επίπεδο. Επίσης, η εν λόγω ομάδα θα πρέπει να ανταλλάσσει τακτικά πληροφορίες για την ασφάλεια του ανεφοδιασμού με αέριο και να μελετά τυχόν παραμέτρους που έχουν σημασία στο πλαίσιο μιας μείζονος διακοπής του εφοδιασμού.(16) Τα κράτη μέλη θα πρέπει να εκδώσουν και να δημοσιεύσουν εθνικές διατάξεις για τις καταστάσεις ανάγκης.(17) Η παρούσα οδηγία θα πρέπει να προβλέπει κανόνες για το ενδεχόμενο μείζονος διακοπής του εφοδιασμού με αέριο. Η δυναμένη να προβλεφθεί διάρκεια της διακοπής του εφοδιασμού θα πρέπει να καλύπτει μεγάλη χρονική περίοδο, τουλάχιστον οκτώ εβδομάδων.(18) Όσον αφορά τη διαχείριση μείζονος διακοπής του εφοδιασμού, η παρούσα οδηγία θα πρέπει να προβλέπει μηχανισμό βασιζόμενο σε μία προσέγγιση σε τρία στάδια. Το πρώτο στάδιο θα αφορά τις αντιδράσεις της βιομηχανίας ως προς τη διακοπή του εφοδιασμού. Εάν αυτό δεν επαρκεί, τα κράτη μέλη θα πρέπει να λαμβάνουν μέτρα για την αντιμετώπιση της διακοπής του εφοδιασμού. Μόνο εάν τα μέτρα που ελήφθησαν στο στάδιο ένα και δύο απέτυχαν θα πρέπει να λαμβάνονται κατάλληλα μέτρα σε κοινοτικό επίπεδο.(19) Επειδή ο στόχος της παρούσας οδηγίας, ιδίως η διασφάλιση επαρκούς επιπέδου ασφαλείας του εφοδιασμού με αέριο σε περίπτωση ιδίως μείζονος διακοπής του εφοδιασμού, καίτοι συμβάλλει στην ορθή λειτουργία της εσωτερικής αγοράς αερίου δεν είναι δυνατόν, σε κάθε περίπτωση, να επιτευχθεί επαρκώς από τα κράτη μέλη, ιδίως ενόψει της αυξημένης αλληλεξάρτησης των κρατών μελών ως προς την ασφάλεια του εφοδιασμού με αέριο και, συνεπώς, λόγω της κλίμακας και των αποτελεσμάτων της δράσης, μπορεί να επιτευχθούν καλύτερα σε κοινοτικό επίπεδο, η Κοινότητα μπορεί να εκδώσει μέτρα σύμφωνα με την αρχή της επικουρικότητας η οποία ορίζεται στο άρθρο 5 της συνθήκης. Σύμφωνα με την αρχή της αναλογικότητας, η οποία ορίζεται στο ίδιο άρθρο, η παρούσα οδηγία δεν υπερβαίνει τα αναγκαία για την επίτευξη του εν λόγω στόχου,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣτόχοςΗ παρούσα οδηγία θεσπίζει μέτρα για τη διασφάλιση επαρκούς επιπέδου ασφάλειας του εφοδιασμού με αέριο. Τα εν λόγω μέτρα συμβάλουν επίσης στην εύρυθμη λειτουργία της εσωτερικής αγοράς αερίου. Καθορίζει κοινό πλαίσιο εντός του οποίου τα κράτη μέλη θεσπίζουν γενικές, διαφανείς και μη εισάγουσες διακρίσεις πολιτικές για την ασφάλεια του εφοδιασμού, συμβατές με τις απαιτήσεις μιας ανταγωνιστικής εσωτερικής αγοράς αερίου, διασαφηνίζουν τους γενικούς ρόλους και τις ευθύνες των διαφόρων παραγόντων της αγοράς και θεσπίζουν συγκεκριμένες αμερόληπτες διαδικασίες για τη διασφάλιση του εφοδιασμού με αέριο.Άρθρο 2ΟρισμοίΓια τους σκοπούς της παρούσας οδηγίας νοούνται ως:1. "μακροπρόθεσμες συμβάσεις εφοδιασμού με αέριο", οι συμβάσεις προμήθειας αερίου με διάρκεια μεγαλύτερη των δέκα ετών·2. "μείζων διακοπή εφοδιασμού", η κατάσταση κατά την οποία η Κοινότητα κινδυνεύει να χάσει άνω του 20 % του εφοδιασμού της με αέριο από τρίτες χώρες και η διαχείριση της οποίας σε κοινοτικό επίπεδο δεν είναι δυνατόν να πραγματοποιηθεί αποτελεσματικά με εθνικά μέτρα.Άρθρο 3Πολιτικές για την ασφάλεια του εφοδιασμού με αέριο1. Κατά τη συγκρότηση των γενικών τους πολιτικών όσον αφορά τα κατάλληλα επίπεδα ασφάλειας του εφοδιασμού με αέριο, τα κράτη μέλη καθορίζουν τους ρόλους και τις ευθύνες των διαφόρων παραγόντων της αγοράς αερίου για την ευόδωση των πολιτικών αυτών και διευκρινίζουν κατάλληλα ελάχιστα πρότυπα ασφάλειας του εφοδιασμού τα οποία πρέπει να τηρούν οι παράγοντες της αγοράς αερίου του συγκεκριμένου κράτους μέλους. Τα πρότυπα πρέπει να εφαρμόζονται κατά τρόπο που δεν εισάγει διακρίσεις και διαφανή και να δημοσιοποιούνται.2. Τα κράτη μέλη λαμβάνουν τα αναγκαία μέτρα προκειμένου να διασφαλίσουν ότι τα μέτρα που αναφέρονται στην παρούσα οδηγία δεν επιβάλλουν παράλογη και δυσανάλογη επιβάρυνση στους φορείς της αγοράς αερίου και είναι συμβατά προς τις απαιτήσεις μιας ανταγωνιστικής εσωτερικής αγοράς αερίου.3. Στο παράρτημα παρατίθεται ενδεικτικός κατάλογος των μέσων για την ασφάλεια του εφοδιασμού με αέριο.Άρθρο 4Ασφάλεια του εφοδιασμού για συγκεκριμένους πελάτες1. Τα κράτη μέλη μεριμνούν ώστε ο εφοδιασμός για οικιακούς χρήστες εντός του εδάφους τους να προστατεύεται στον δέοντα βαθμό τουλάχιστον σε περίπτωση:α) μερικής διακοπής του εφοδιασμού με αέριο σε εθνικό επίπεδο για τη διάρκεια περιόδου που καθορίζουν τα κράτη μέλη λαμβάνοντας υπόψη τις συνθήκες που επικρατούν σε εθνικό επίπεδο·β) εξαιρετικά χαμηλών θερμοκρασιών κατά τη διάρκεια περιόδου ακραίων τιμών, η οποία καθορίζεται σε εθνικό επίπεδο·γ) περιόδων εξαιρετικά υψηλής ζήτησης αερίου κατά τη διάρκεια των ψυχρότερων περιόδων, στατιστικώς επερχομένων κάθε είκοσι έτη.Τα εν λόγω κριτήρια αναφέρονται στην παρούσα οδηγία ως "πρότυπα ασφαλείας του εφοδιασμού".2. Τα κράτη μέλη μπορούν να επεκτείνουν το πεδίο εφαρμογής της παραγράφου 1 ιδίως στις μικρές και μεσαίες επιχειρήσεις και σε άλλους πελάτες οι οποίοι δεν μπορούν να αντικαταστήσουν την κατανάλωση αερίου από άλλες πηγές ενέργειας, καθώς και τα μέτρα για την ασφάλεια του εθνικού τους συστήματος ηλεκτρικής ενέργειας, εάν αυτό εξαρτάται από τον εφοδιασμό σε αέριο.3. Ένας ενδεικτικός κατάλογος του παραρτήματος απαριθμεί παραδείγματα μέσων που θα μπορούσαν να χρησιμοποιηθούν για να επιτευχθεί η ασφάλεια των επιπέδων εφοδιασμού.4. Τα κράτη μέλη, αφού λάβουν δεόντως υπόψη τις γεωλογικές συνθήκες της επικράτειάς τους και την οικονομική και τεχνική σκοπιμότητα, μπορούν επίσης να λαμβάνουν τα απαραίτητα μέτρα ώστε να διασφαλίζουν ότι οι εγκαταστάσεις αποθήκευσης αερίου στην επικράτειά τους συμβάλλουν σε ικανό βαθμό στην επίτευξη του προτύπου ασφάλειας του εφοδιασμού.5. Εάν υφίσταται το ενδεδειγμένο επίπεδο διασύνδεσης, τα κράτη μέλη μπορούν να λαμβάνουν τα δέοντα μέτρα σε συνεργασία με κάποιο άλλο κράτος μέλος, ή στο πλαίσιο διμερών συμφωνιών, προκειμένου να επιτυγχάνουν τα πρότυπα ασφάλειας του εφοδιασμού, χρησιμοποιώντας εγκαταστάσεις αποθήκευσης αερίου ευρισκόμενες στο εν λόγω κράτος μέλος. Τα μέτρα αυτά, κυρίως οι διμερείς συμφωνίες, δεν πρέπει να παρεμποδίζουν την εύρυθμη λειτουργία της εσωτερικής αγοράς αερίου.6. Τα κράτη μέλη δύνανται να θέτουν, ή να απαιτούν από τον κλάδο να θέσει, ενδεικτικούς ελάχιστους στόχους σχετικά με ενδεχόμενη μελλοντική συμβολή της αποθήκευσης, είτε εντός είτε εκτός του κράτους μέλους, στην ασφάλεια του εφοδιασμού. Οι στόχοι αυτοί δημοσιεύονται.Άρθρο 5Εκθέσεις1. Στην έκθεση που δημοσιεύουν τα κράτη μέλη σύμφωνα με το άρθρο 5 της οδηγίας 2003/55/ΕΚ, τα κράτη μέλη αναφέρουν επίσης τα εξής:α) τον αντίκτυπο που έχουν στον ανταγωνισμό τα μέτρα που λαμβάνονται σύμφωνα με τα άρθρα 3 και 4 για όλους τους παράγοντες της αγοράς αερίου·β) τα επίπεδα του αποθηκευτικού δυναμικού·γ) την εμβέλεια των μακροπρόθεσμων συμβάσεων προμήθειας αερίου που συνάπτουν επιχειρήσεις συσταθείσες και εδρεύουσες στο έδαφός τους, ιδίως δε την υπολειπόμενη διάρκειά τους, βάσει πληροφοριών που παρέχουν οι συγκεκριμένες επιχειρήσεις, εξαιρουμένων όμως των εμπορικώς ευαίσθητων πληροφοριών και του βαθμού ρευστότητας της αγοράς αερίου·δ) τα ρυθμιστικά πλαίσια για την παροχή κατάλληλων κινήτρων για νέες επενδύσεις σε γεωτρήσεις και παραγωγή, αποθήκευση, υγροποιημένο αέριο και μεταφορά αερίου, λαμβάνοντας υπόψη το άρθρο 22 της οδηγίας 2003/55/ΕΚ, καθόσον εφαρμόζεται από το κράτος μέλος.2. Οι εν λόγω πληροφορίες λαμβάνονται υπόψη από την Επιτροπή στις εκθέσεις που υποβάλλει βάσει του άρθρου 31 της οδηγίας 2003/55/ΕΚ με γνώμονα τις συνέπειες της εν λόγω οδηγίας για την Κοινότητα ως σύνολο και για την εν γένει αποτελεσματική και ασφαλή λειτουργία της εσωτερικής αγοράς αερίου.Άρθρο 6Παρακολούθηση1. Η Επιτροπή παρακολουθεί, βάσει των εκθέσεων περί των οποίων το άρθρο 5 παράγραφος 1:α) το επίπεδο των νέων συμβάσεων μακράς διαρκείας για τον εφοδιασμό με εισαγόμενο αέριο από τρίτες χώρες·β) την ύπαρξη επαρκούς ρευστότητας εφοδιασμού με αέριο·γ) το επίπεδο του ωφέλιμου αερίου και του δυναμικού εξαγωγής της αποθήκευσης αερίου·δ) το επίπεδο διασύνδεσης των εθνικών συστημάτων αερίου των κρατών μελών·ε) την προβλεπτή κατάσταση του εφοδιασμού με αέριο σε συνάρτηση με τη ζήτηση, την αυτονομία του εφοδιασμού και τις διαθέσιμες πηγές σε κοινοτικό επίπεδο όσον αφορά συγκεκριμένες γεωγραφικές περιοχές εντός της Κοινότητας.2. Εάν η Επιτροπή συμπεράνει ότι ο εφοδιασμός της Κοινότητας με αέριο θα είναι ανεπαρκής για την κάλυψη της ζήτησης αερίου που προβλέπεται μακροπρόθεσμα, μπορεί να υποβάλει προτάσεις σύμφωνα με τη συνθήκη.3. Έως τις 19 Μαΐου 2008, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση αξιολόγησης της εμπειρίας που αποκτήθηκε από την εφαρμογή του παρόντος άρθρου.Άρθρο 7Ομάδα συντονισμού για το αέριο1. Δια της παρούσης συστήνεται ομάδα συντονισμού για το αέριο προκειμένου να διευκολυνθεί ο συντονισμός των μέτρων για την ασφάλεια του εφοδιασμού ("ομάδα").2. Η ομάδα συγκροτείται από τους αντιπροσώπους των κρατών μελών και από τα αντιπροσωπευτικά όργανα του ενδιαφερομένου κλάδου και των σχετικών καταναλωτών υπό την προεδρία της Επιτροπής.3. Η ομάδα θεσπίζει τον εσωτερικό της κανονισμό.Άρθρο 8Εθνικά μέτρα έκτακτης ανάγκης1. Τα κράτη μέλη προετοιμάζουν εκ των προτέρων και, εάν κρίνεται σκόπιμο, καθιστούν επίκαιρα τα εθνικά μέτρα έκτακτης ανάγκης και τα κοινοποιούν στην Επιτροπή. Τα κράτη μέλη δημοσιεύουν τα εθνικά τους μέτρα έκτακτης ανάγκης.2. Τα μέτρα έκτακτης ανάγκης των κρατών μελών διασφαλίζουν, κατά περίπτωση, ότι παρέχεται επαρκής δυνατότητα στους παράγοντες της αγοράς να αντιδράσουν αρχικά στην κατάσταση έκτακτης ανάγκης.3. Με την επιφύλαξη του άρθρου 4 παράγραφος 1 τα κράτη μέλη μπορούν να αναφέρουν στο Προεδρείο της ομάδας περιστάσεις τις οποίες, λόγω του μεγέθους και του ασυνήθους χαρακτήρα τους, θεωρούν ότι δεν μπορούν να χειριστούν κατάλληλα με εθνικά μέτρα.Άρθρο 9Κοινοτικός μηχανισμός1. Εάν επέλθει κάποιο γεγονός το οποίο μπορεί να εξελιχθεί σε μείζονα διακοπή εφοδιασμού για σημαντικό χρονικό διάστημα, ή σε περίπτωση περιστατικού το οποίο αναφέρει κράτος μέλος σύμφωνα με το άρθρο 8 παράγραφος 3 η Επιτροπή συγκαλεί, κατόπιν αιτήματος κράτους μέλους ή με δική της πρωτοβουλία, την ομάδα το συντομότερο δυνατό.2. Η ομάδα εξετάζει και, ενδεχομένως, επικουρεί τα κράτη μέλη στο συντονισμό των μέτρων που έχουν ληφθεί σε εθνικό επίπεδο για την αντιμετώπιση της μείζονος διακοπής εφοδιασμού.3. Κατά την εκτέλεση των εργασιών της, η ομάδα λαμβάνει πλήρως υπόψη:α) τα μέτρα που λαμβάνει ο κλάδος του αερίου ως πρώτη αντίδραση στη μείζονα διακοπή εφοδιασμού·β) τα μέτρα που λαμβάνουν τα κράτη μέλη, για παράδειγμα μέτρα που λαμβάνουν σύμφωνα με το άρθρο 4, συμπεριλαμβανομένων των σχετικών διμερών συμφωνιών.4. Εάν τα μέτρα που λαμβάνονται σε εθνικό επίπεδο και αναφέρονται στην παράγραφο 3 δεν ενδείκνυνται προς αντιμετώπιση των συνεπειών του γεγονότος της παραγράφου 1, η Επιτροπή μπορεί, σε διαβούλευση με την ομάδα, να καθοδηγήσει τα κράτη μέλη όσον αφορά περαιτέρω μέτρα για την παροχή συνδρομής στα κράτη μέλη που πλήττονται ιδιαίτερα από τη μείζονα διακοπή εφοδιασμού αερίου.5. Εάν τα μέτρα που λαμβάνονται σε εθνικό επίπεδο κατ' εφαρμογή της παραγράφου 4 δεν ενδείκνυνται προς αντιμετώπιση των συνεπειών του γεγονότος της παραγράφου 1, η Επιτροπή μπορεί να υποβάλει πρόταση στο Συμβούλιο όσον αφορά περαιτέρω αναγκαία μέτρα.6. Κάθε μέτρο, σε κοινοτικό επίπεδο, εκ των αναφερομένων στο παρόν άρθρο περιλαμβάνει διατάξεις που εξασφαλίζουν έντιμη και δίκαιη αντιστάθμιση για τις επιχειρήσεις που θίγονται από τα μέτρα τα οποία πρέπει να ληφθούν.Άρθρο 10Παρακολούθηση της εφαρμογής1. Έως τις 19 Μαΐου 2008, η Επιτροπή, λαμβάνοντας υπόψη τον τρόπο με τον οποίο τα κράτη μέλη έχουν εφαρμόσει την παρούσα οδηγία, θα υποβάλει έκθεση σχετικά με την αποτελεσματικότητα των χρησιμοποιούμενων μέσων σύμφωνα με τα άρθρα 3 και 4 και τις συνέπειες των εν λόγω μέσων στην εσωτερική αγορά αερίου και στην εξέλιξη του ανταγωνισμού στην εσωτερική αγορά αερίου.2. Βάσει των αποτελεσμάτων της εν λόγω παρακολούθησης και εφόσον συντρέχει λόγος, η Επιτροπή μπορεί να εκδίδει συστάσεις ή υποβάλλει προτάσεις σχετικά με τη λήψη περαιτέρω μέτρων για την ενίσχυση της ασφάλειας του εφοδιασμού.Άρθρο 11Μεταφορά στην εθνική νομοθεσίαΤα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία έως 19 Μαΐου 2006. Κοινοποιούν αμελλητί στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των διατάξεων αυτών και της παρούσας οδηγίας.Όταν θεσπίζονται από τα κράτη μέλη, τα εν λόγω μέτρα παραπέμπουν στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Τα κράτη μέλη καθορίζουν τον ακριβή τρόπο παραπομπής.Άρθρο 12Έναρξη ισχύοςΗ παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 13Η παρούσα οδηγία απευθύνεται στα κράτη μέλη.Λουξεμβούργο, 26 Απριλίου 2004.Για το ΣυμβούλιοΟ ΠρόεδροςJ. Walsh(1) ΕΕ C 331 Ε της 31.12.2002, σ. 262.(2) ΕΕ C 133 της 6.6.2003, σ. 16.(3) Γνώμη που δεν έχει ακόμα δημοσιευθεί στην Επίσημη Εφημερίδα.(4) ΕΕ L 204 της 21.7.1998, σ. 1.(5) ΕΕ L 176 της 15.7.2003, σ. 57.ΠΑΡΑΡΤΗΜΑΕνδεικτικός κατάλογος μέσων για την ενίσχυση της ασφάλειας του εφοδιασμού με αέριο τα οποία αναφέρονται στο άρθρο 3 παράγραφος 3 και το άρθρο 4 παράγραφος 3- δυναμικό αποθήκευσης ωφέλιμου όγκου αερίου,- δυναμικό αποδέσμευσης του αποθηκευμένου αερίου,- πρόβλεψη αγωγών για την εκτροπή αποθεμάτων αερίου σε πληττόμενες περιοχές,- ρευστές αγορές εμπορεύσιμου αερίου,- ευελιξία του συστήματος,- εξέλιξη της διακοπτόμενης ζήτησης,- χρήση εναλλακτικών εφεδρικών καυσίμων σε βιομηχανικές εγκαταστάσεις και σε εγκαταστάσεις παραγωγής ηλεκτρικής ενέργειας,- διασυνοριακό δυναμικό,- συνεργασία μεταξύ φορέων εκμετάλλευσης των συστημάτων μεταφοράς γειτονικών κρατών μελών για συντονισμένη διεκπεραίωση,- συντονισμένες δραστηριότητες διεκπεραίωσης μεταξύ φορέων διανομής και φορέων εκμετάλλευσης των συστημάτων μεταφοράς,- εγχώρια παραγωγή αερίου,- ευελιξία παραγωγής,- ευελιξία εισαγωγής,- διαφοροποίηση των πηγών εφοδιασμού με αέριο,- μακροπρόθεσμες συμβάσεις,- επενδύσεις σε υποδομές για την εισαγωγή αερίου μέσω τερματικών επαναεριοποίησης και αγωγών.


Avis juridique important

|

31988L0332

Οδηγία 88/332/ΕΟΚ του Συμβουλίου της 13ης Ιουνίου 1988 που τροποποιεί ορισμένες οδηγίες σχετικά με την εμπορία σπόρων προς σπορά και φυτών προς φύτευση προκειμένου να προβλεφθούν λεπτομέρειες εφαρμογής των διατάξεων που αφορούν τους σπόρους προς σπορά και τα φυτά προς φύτευση που πληρούν λιγότερο αυστηρούς όρους

Επίσημη Εφημερίδα αριθ. L 151 της 17/06/1988 σ. 0082 - 0083 Φινλανδική ειδική έκδοση: Κεφάλαιο 3 τόμος 26 σ. 0212  Σουηδική ειδική έκδοση: Κεφάλαιο 3 τόμος 26 σ. 0212

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Ιουνίου 1988  που τροποποιεί ορισμένες οδηγίες σχετικά με την εμπορία σπόρων προς σπορά και φυτών προς φύτευση προκειμένου να προβλεφθούν λεπτομέρειες εφαρμογής των διατάξεων που αφορούν τους σπόρους προς σπορά και τα φυτά προς φύτευση που πληρούν λιγότερο αυστηρούς όρους  (88/332/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι ακόλουθες οδηγίες, οι οποίες καθορίζουν τους όρους για την εμπορία σπόρων προς σπορά και φυτών προς φύτευση, περιλαμβάνουν ορισμένες διατάξεις βάσει των οποίων τα κράτη μέλη μπορούν να επιτρέπουν, για μία συγκεκριμένη περίοδο, την εμπορία σπόρων προς σπορά ή φυτών προς φύτευση κατηγορίας που υπόκειται σε λιγότερο αυστηρούς όρους ή σπόρων προς σπορά ή φυτών προς φύτευση ποικιλιών οι οποίες δεν περιλαμβάνονται στους κοινούς καταλόγους ποικιλιών γεωργικών και κηπευτικών ειδών ούτε στους εθνικούς καταλόγους ποικιλιών:  - οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά (3), όπως τροποποιήθηκε τελευταία από την οδηγία 88/95/ΕΟΚ (4),  - οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (5), όπως τροποποιήθηκε τελευταία από την οδηγία 87/480/ΕΟΚ (6),  - οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (7), όπως τροποποιήθηκε τελευταία από την οδηγία 87/120/ΕΟΚ (8),  - οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (9), όπως τροποποιήθηκε τελευταία από την οδηγία 87/374/ΕΟΚ (10),  - οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (11), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (12),  - οδηγία 68/193/ΕΟΚ του Συμβουλίου της 9ης Απριλίου 1968 περί εμπορίας υλικών αγενούς πολλαπλασιασμού της αμπέλου (13), όπως τροποποιήθηκε τελευταία από την οδηγία 86/155/ΕΟΚ (14),  - οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων προς σπορά των ελαιούχων και κλωστικών φυτών (15), όπως τροποποιήθηκε τελευταία από την οδηγία 87/480/ΕΟΚ,  - οδηγία 70/458/ΕΟΚ του Συμβουλίου της 29ης Σεπτεμβρίου 1970, περί εμπορίας σπόρων προς σπορά κηπευτικών (16), όπως τροποποιήθηκε τελευταία από την οδηγία 87/481/ΕΟΚ (17)·  ότι η θέσπιση λεπτομερειών εφαρμογής μπορεί να αποδειχθεί κατάλληλη για την αποτελεσματικότερη εφαρμογή των διατάξεων αυτών·  ότι αυτές οι λεπτομέρειες εφαρμογής θα πρέπει να θεσπιστούν σύμφωνα με τη διαδικασία της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 17 της οδηγίας 66/400/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 21.»  Άρθρο 2  Στο άρθρο 17 της οδηγίας 66/401/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 21.»  Άρθρο 3  Στο άρθρο 17 της οδηγίας 66/402/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 21.»  Άρθρο 4  Στο άρθρο 16 της οδηγίας 66/403/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 19.»  Άρθρο 5  Στο άρθρο 15 της οδηγίας 66/404/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που αναφέρεται στο άρθρο 17. »  Άρθρο 6  Στο άρθρο 14 της οδηγίας 68/193/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 17.»  Άρθρο 7  Στο άρθρο 16 της οδηγίας 69/208/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 20.»  Άρθρο 8  Στο άρθρο 33 της οδηγίας 70/458/ΕΟΚ προστίθεται η ακόλουθη παράγραφος:  «3. Λεπτομέρειες εφαρμογής της παραγράφου 1 μπορούν να θεσπιστούν σύμφωνα με τη διαδικασία που προβλέπεται στο άρθρο 40.»  Άρθρο 9  Η παρούσα οδηγία απευθύνεται στα κράτη μέλη.  Λουξεμβούργο, 13 Ιουνίου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. C 287 της 14. 11. 1986, σ. 4.  (2) ΕΕ αριθ. C 7 της 12. 1. 1987, σ. 298.  (3) ΕΕ αριθ. 125 της 11. 7. 1966, σ. 2290/66.  (4) ΕΕ αριθ. L 56 της 2. 3. 1988, σ. 42.  (5) ΕΕ αριθ. 125 της 11. 7. 1966, σ. 2298/66.  (6) ΕΕ αριθ. L 273 της 26. 9. 1987, σ. 43.  (7) ΕΕ αριθ. 125 της 11. 7. 1966, σ. 2309/66.  (8) ΕΕ αριθ. L 49 της 18. 2. 1987, σ. 39.  (9) ΕΕ αριθ. 125 της 11. 7. 1966, σ. 2320/66.  (10) ΕΕ αριθ. L 197 της 18. 7. 1987, σ. 36.  (11) ΕΕ αριθ. 125 της 11. 7. 1966, σ. 2326/66.  (12) ΕΕ αριθ. L 362 της 31. 12. 1985, σ. 8.  (13) ΕΕ αριθ. L 93 της 17. 4. 1968, σ. 15.  (14) ΕΕ αριθ. L 118 της 7. 5. 1986, σ. 23.  (15) ΕΕ αριθ. L 169 της 10. 7. 1969, σ. 3.  (16) ΕΕ αριθ. L 225 της 12. 10. 1970, σ. 7.  (17) ΕΕ αριθ. L 273 της 26. 9. 1987, σ. 45.


Avis juridique important

|

31987L0308

Οδηγία 87/308/ΕΟΚ της Επιτροπής της 2ας Ιουνίου 1987 περί προσαρμογής στην τεχνική πρόοδο της οδηγίας 76/889/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από ηλεκτρικές οικιακές συσκευές, φορητά εργαλεία και παρόμοιες συσκευές

Επίσημη Εφημερίδα αριθ. L 155 της 16/06/1987 σ. 0024 - 0025

***** ΟΔΗΓΙΑ ΤΗΣ ΕΠΙΤΡΟΠΗΣ  της 2ας Ιουνίου 1987  περί προσαρμογής στην τεχνική πρόοδο της οδηγίας 76/889/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από ηλεκτρικές οικιακές συσκευές, φορητά εργαλεία και παρόμοιες συσκευές  (87/308/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/889/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από τις ηλεκτρικές οικιακές συσκευές, φορητά εργαλεία και παρόμοιες συσκευές (1), όπως τροποποιήθηκε τελευταία από την οδηγία 83/447/ΕΟΚ (2) της Επιτροπής, και ιδίως το άρθρο 7 παράγραφος 3,  Εκτιμώντας:  ότι, χάρη στην πείρα που έχει αποκτηθεί και την τεχνική πρόοδο που έχει σημειωθεί στον τομέα των παρασίτων, η CENELEC έχει καταρτίσει νέο πρότυπο με το οποίο αναπροσαρμόζονται στην τρέχουσα κατάσταση οι προδιαγραφές που περιλαμβάνονται στο τεχνικό παράρτημα της οδηγίας 76/889/ΕΟΚ·  ότι, προκειμένου να απλουστευθεί το κείμενο της οδηγίας 76/889/ΕΟΚ, πρέπει να περιληφθούν στο τεχνικό παράρτημα τα στοιχεία που αφορούν το νέο ευρωπαϊκό πρότυπο ΕΝ 55014 της CENELEC·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των οδηγιών για την εξάλειψη των τεχνικών εμποδίων στις συναλλαγές στον τομέα των συσκευών που προκαλούν παράσιτα (ηλεκτρομαγνητικές διαταραχές),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 76/889/ΕΟΚ αντικαθίσταται από το παράρτημα της παρούσας οδηγίας.  Άρθρο 2  Τα κράτη μέλη εκδίδουν και δημοσιεύουν πριν από τις 31 Δεκεμβρίου 1988 τις διατάξεις που είναι αναγκαίες για να συμμορφωθούν με την παρούσα οδηγία και ενημερώνουν σχετικά την Επιτροπή αμέσως.  Εφαρμόζουν τις διατάξεις αυτές από την ημερομηνία αυτή όσον αφορά την ελευθερία κυκλοφορίας στην αγορά και χρήσεως των συσκευών που προβλέπεται στο άρθρο 4 της οδηγίας 76/889/ΕΟΚ και από τις 31 Δεκεμβρίου 1989 όσον αφορά την απαγόρευση της κυκλοφορίας στην αγορά που προβλέπεται στο άρθρο 2 της οδηγίας αυτής.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 2 Ιουνίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 336 της 4. 12. 1976, σ. 1.  (2) ΕΕ αριθ. L 247 της 7. 9. 1983, σ. 10.  ΠΑΡΑΡΤΗΜΑ  1.2 // 1. (1)   // ΠΕΔΙΟ ΕΦΑΜΟΓΗΣ   // 1.1   // Οι διατάξεις αυτές εφαρμόζονται σε ηλεκτρικές οικιακές συσκευές, φορητά εργαλεία και άλλες ηλεκτρικές συσκεύες που προκαλούν παρόμοιου είδους συνεχείς ή ασυνεχείς διαταραχές (παράσιτα) όπως: μηχανές γραφείου, κινηματογραφικές μηχανές προβολής ή μηχανές προβολής διαφανειών, ηλεκτρόφωνα, ηλεκτρικές μηχανές αρμέγματος γάλακτος, ηλεκτροϊατρικές συσκευές με κινητήρα, διατάξεις ελέγχου και ρυθμίσεως που περιλαμβάνουν ημιαγωγούς, ηλεκτρικούς φράκτες, αυτόματες μηχανές πωλήσεως και κερματοδέκτες κλπ. με εξαίρεση τις συσκευές που λειτουργούν με ενσωματωμένες μπαταρίες.   // 1.2.   // Δίνονται διαδικασίες για τη μέτρηση των ηλεκτρομαγνητικών διαταραχών και θεσπίζονται όρια στην περιοχή συχνοτήτων από 0,15 έως 300 MHz. Τα όρια αυτά πρέπει να τηρούνται για τα 80 % τουλάχιστον των μαζικών παραγομένων συσκευών, με συντελεστή εμπιστοσύνης 80 %.   // 1.3.   // Τα φορητά εργαλεία με ονομαστική ισχύ από 2 kW και οι διατάξεις ελέγχου και ρυθμίσεως που περιλαμβάνουν ημιαγωγούς με ονομαστική ένταση ρεύματος εισόδου πάνω από 16 Α εξαιρούνται από το πεδίο εφαρμογής της παρούσας οδηγίας.   // 1.4.  // Επίσης εξαιρούνται από τις διατάξεις των σημείων 3 και ακολούθων, οι μη συνδεδεμένοι κινητήρες που πωλούνται μεμονωμένα. Οι κινητήρες αυτοί θα πρέπει να φέρουν ετικέτα που εφιστά την προσοχή του καταναλωτή επί του γεγονότος ότι είναι υπεύθυνος για κάθε αναγκαία ενέργεια που εξασφαλίζει ότι η συσκευή του τηρεί τις προβλεπόμενες προδιαγραφές.   // 2.  // ΟΡΙΣΜΟΙ   //   // Για το σκοπό της παρούσας οδηγίας ισχύουν οι ακόλουθοι ορισμοί.   // 2.1.   // Συνεχή παράσιτα   //  // Ηλεκτρομαγνητική διαταραχή στο φάσμα ραδιοσυχνοτήτων, που οφείλεται είτε σε παλμικό, είτε σε τυχαίο θόρυβο, ή και στους δύο, και διαρκεί πάνω από 200 ms.   //   // Τα παράσιτα μπορούν να μεταδίδονται με ακτινοβολία ή με αγωγή.   // 2.2.  // Ασυνεχή παράσιτα   //   // Είναι τα μη συνεχή παράσιτα.  // 3.   // ΠΡΟΔΙΑΓΡΑΦΕΣ ΠΟΥ ΕΦΑΡΜΟΖΟΝΤΑΙ ΓΙΑ ΤΑ ΠΑΡΑΣΙΤΑ   //  // Ο εξοπλισμός που καλύπτεται από το πεδίο εφαρμογής της παρούσας οδηγίας είναι σύμφωνος με το παρακάτω πρότυπο:  ΕΥΡΩΠΑΪΚΟ ΠΡΟΤΥΠΟ  (που έχει καταρτιστεί από τη CENELEC, Rue Brederode 2, Boite 5, 1000 Brussels)  1.2.3.4 //  //  //  //  // Αριθμός   // Τίτλος   // Έκδοση   // Ημερομηνία   //    //   //   //   // ΕΝ 55014   // Όρια και μέθοδοι μέτρησης των χαρακτηριστικών των ηλεκτρικών οικιακών συσκευών, των φορητών εργαλείων και παρόμοιων ηλεκτρικών συσκευών όσον αφορά την πρόκληση παρασίτων   // 1   // Φεβρουάριος 1987   //    //   //   //  (1) Σημείο 1 του παραρτήματος της οδηγίας 76/889/ΕΟΚ του Συμβουλίου.